Nedimović: Dve mlekare dobile sertifikate za izvoz u Kinu\nKOLUBARSKI UB VESTI\nMinistar poljoprivrede Branislav Nedimović izjavio je da su “Mlekoprodukt” iz Zrenjanina i “Mlekara Ub” dobile sertifikate za izvoz mleka u Kinu, odnosno da će kontejnerskim saobraćajem isporučivati mlečne proizvode i mleko za bebe u tu zemlju.\nNedimović je za list Politika rekao da je to prvi put da se mlečni proizvodi izvoze u Kinu.\nKako je naveo, Srbija, za razliku od nekih drugih zemalja u okruženju, nema probleme u sektoru mlekarstva i dodao da najviše izvozimo u BiH, Severnu Makedoniju, Crnu Goru i na Kosovo.\nGovoreći o voćarstvu, ministar je rekao da je trenutno povoljna situacija na tržištu, posebno za proizvoiđače koji su konkurentni i da je proces voćarske, ali i povrtarske proizvodnje, intenziviran poslednjih godina.\nPrema njegovim rečima, postoji interesovanje jedne nemacke pokrajine za uvoz voća iz Srbije i da bi delegacija te pokrajine u oktobru trebalo da poseti našu zemlju.\nINFO 24 / Tanjug / Foto: RTV\nTags: Branislav Nedimović, izvoz, Kina, Mlekara UB, Mlekoprodukt, sertifikat, Zrenjanin


Nekoliko stotina izbeglica iz Ukrajine stiglo u Srbiju. - AzilSrbija\nPočetna / PRESS / MI U MEDIJIMA / Nekoliko stotina izbeglica iz Ukrajine stiglo u Srbiju.\nBeograd 02.03.2022. – Najveći broj ljudi je iz Ukrajine izbegao u Poljsku, Rumuniju, Slovačku, Mađarsku. Nekoliko stotina izbeglica stiglo je i u Srbiju i za sada uglavnom odsedaju kod rodbine i prijatelja.\nDirektor Centra za zaštitu i pomoć tražiocima azila Radoš Đurović kaže za RTS da je ovo prvi talas izbeglica i da za Srbiju još nema problema.\n“Većina ljudi ostaje u zemljama Evropske unije koje su susedi Ukrajine. Zavisno od ratnih dejstava i celokupnog odgovora Evrope, mi moramo da budemo spremni i za neke nepredviđene situacije”, ističe Đurović.\nSmatra da kapaciteti Srbije u ovom trenutku nisu dovoljni za odgovor na veću izbegličku krizu.\n“Imamo oko 6.000 mesta, oko 4.000 je već popunjeno, možemo da ih podignemo za još 1.500 do 2.000 mesta, ali to ne sme da bude naš odgovor i priprema za ovakvu situaciju. Nama je potrebno da dođemo do najmanje 10.000 mesta isključivo da odvojimo za izbeglice iz Ukrajine i za najcrnji scenario”, ukazuje Đurović.\nPrema njegovim rečima, novi izbeglički talas se već dešava jer je Ukrajinu za šest dana napustilo više od 700.000 ljudi.\n“Ako se nastave ratna dejstva i ako ne bude dogovora i mira, realno je očekivati između pet i sedam miliona ljudi da napusti Ukrajinu”, navodi direktor Centra za zaštitu i pomoć tražiocima azila.\nKomesarijat za izbeglice Republike Srbije saopštio je da su svi slobodni kapaciteti u pripravnosti i da će, ukoliko bude potrebno, biti stavljeni na raspolaganje.\nPrethodno Odjek rata: Izbeglički talas sve veći\nSledeće Đurović: Milion izbeglica iz Ukrajine je tek prvi talas u Evropi, apelovali smo na Vladu Srbije da se pripremi


Pomorandža: Voće bogova i ljudi » Joga Magazin\nBosiljak štiti od sezonskih infekcija »\nSadrži najveći procenat antioksidanasa od svih voćki, poboljšava i stimuliše rad creva, snižava nivo lošeg holesterola u krvi, a zadebljanje krvnih sudova smanjuje za trećinu\nIAKO JE južno voće, pomorandža (Citrus aurantium) je kod nas odomaćena kao jabuka. Narod oduvek zna da je dobra za oporavak bolesnika, a jedini izuzetak su osobe sa gastritisom i problemima sa žučnom kesom koji ovo voće loše podnose.\nKod pomorandže je, inače, sve korisno – kora, plod i cvet, pa je i u konzumiranju široko zastupljena.\nU Nepalu se, primera radi, pomorandža jede cela, zajedno sa korom, dok je u Avganistanu trpeza bez ove voćke nezamisliva. Sokom od pomorandže prelivaju se variva i meso, radi boljeg ukusa i radi boljeg varenja.\nA delikatesni desert Švajcaraca su kriške pomorandže prelivene slatkom pavlakom. U antičkim vremenima zvali su je voćem bogova, pri čemu ih je Herkul posebno obožavao, jer su mu davale snagu.\nPlod pomorandže je izuzetno ukusan. Sadrži obilje vitamina C, B, provitamin A, kao i vitamin E. Od minerala posebnu važnost ima kalcijum koji se lako apsorbuje, ali i magnezijum, kalijum i fosfor.\nPomorandža je bogata i oligoelementima, ali i šećerom, koji organizmu obezbeđuju energiju, s tim što vitamin C potpomaže njegovo sagorevanje. Vitamin C pospešuje i apsorpciju gvožđa, pojačava odbrambeni sistem organizma, ubrzava zarastanje rana i pomaže neutralizaciji slobodnih radikala.\nZa pušače vitamin C ima posebnu važnost. Stoga, ako pušite, živite u zagađenom okruženju ili vas je obuzeo umor, salatu ne treba začiniti uljem, već sokom od pomorandže. Ovakva ukusna slatko-slana kombinacija istovremeno je izuzetno zdravstveno korisna.\nMeđutim, treba voditi računa o termolabilnosti vitamina C, što znači da pomorandžu treba jesti svežu, a ne prerađenu u vidu, recimo, marmelade.\nSok od pomorandže sadrži sve sastojke kao i plod, ali samo ako se brzo popije. To je zato što kiseonik iz vazduha utiče na smanjenje količine vitamina C u soku. Zna se još od davnina da je ovaj sok savršen čistač organizma i dobro sredstvo za pravilno varenje hrane.\nOsim toga, stručnjaci laboratorija Organizacije za naučna istraživanja Komonvelta u Australiji otkrili su da bar jedna pomorandža dnevno uneta u organizam, može biti uspešna zaštita od pojave nekih oblika karcinoma. Oni tvrde da rizik obolevanja od karcinoma usne duplje, grla, glasnih žica i organa za varenje može biti prepolovljen zahvaljujući ovoj voćki.\nA ukoliko se jedna pomorandža doda na pet uobičajenih redovnih obroka sa voćem i povrćem u toku dana, preporučenih od stručnjaka, smanjiće se i rizik od srčanog i moždanog udara za 19 odsto.\nIstraživač profesor dr Ketrin Begharst naglasila je da pomorandže imaju najveći procenat antioksidanasa od sveg voća. Imaju i više od 170 različitih fitohemijskih sastojaka, više od 60 flavonoida, za koje je već dokazano da poseduju antizapaljenske i antitumorske sastojke, kao i sastojke koji sprečavaju stvaranje ugrušaka krvi, odnosno trombova, koji mogu dovesti do srčanih i moždanih udara.\nOva lekovita voćka poboljšava i stimuliše rad creva, snižava nivo lošeg holesterola u krvi, a zadebljanje krvnih sudova smanjuje za trećinu. Takođe, daje čvrstinu i elastičnost kosi, a noktima sjaj i jačinu.\nOsim toga, svakodnevno konzumiranje ovog voća predstavlja dobru zaštitu neurona u mozgu i kičmenoj moždini.\nAntioksidansi pomorandže smanjuju uticaj toksina koji se luče kada je organizam pod stresom. Na taj način smanjuje se i mogućnost oštećenja na nervnim ćelijama, odnosno omogućava se bezbrižno starenje, uz očuvanje bistrog uma.\nKonzumiranje po pola čaše soka pomorandže pre jela tri puta dnevno, u sedmodnevnom trajanju, oteraće respiratorne infekcije, tvrde zagovornici tradicionalnog načina lečenja. Protiv prehlade treba piti četiri čaše dnevno, sve dok se stanje ne poboljša.\nMOĆ ULJA I SNAGA MIRISA\nNekada su Francuskinje svoj ten negovale i hranile svežim sokom od pomorandže, a podočnjake pomorandžinom korom, pa nije ni čudo što su danas ekstrakti ovog voća nezaobilazni sastojak kozmetičkih preparata i parfema.\nEterično ulje je duša i životni sok biljke, u kojem se krije snaga mirisa i njena lekovita moć. A eterično ulje pomorandže je aromatično i osvežavajućeg mirisa i u kombinaciji je dobro gotovo sa svim drugim uljima. Redovan je sastojak aromaterapijskih ulja za uklanjanje celulita, pri čemu regeneriše i ćelije kože, a suvoj koži posebno prija.


Polovna plovila - SUZUKI DF25A i DF30A\nLean Burn (mala potrošnja) i najlakši u klasi vanbrodskih motora\nRezultat investiranja u razvoj i istraživanje koji izdvajaju brend SUZUKI su napredna tehnička svojstva ovih vanbrodskih modela motora.\nElektronsko ubrizgavanje goriva koje radi bez akumulatora - novina na DF25A i DF30A je sistem elektronskog ubrizgavanja goriva koji radi bez akumulatora. Ovaj sistem karakterišu lagan i trenutan start bez osetnih vibracija kao i pravilno ubrzanje.\nSuzuki Lean Burn - je sistem elektronskog ubrizgavanja goriva koji radi bez akumulatora. Svakako, ovo je inteligentan sistem koji konstantno nadzire rad svih parametara motora - uslove i opterećenje prilikom vožnje, drugim rečima, preračunava najmanju količinu goriva neophodnu a da pri tome ne gubi na performansama. Poređenje sa starim DF25 dalo je kao dokaz smanjenu potrošnju goriva od 15%.\nOtvarači ventila sa kuglastim ležajevima - DF25A i DF30A su u svojoj klasi prvi motori, koji koriste na otvaračima ventila kuglaste ležajeve. To je ono što povećava performanse i smanjuje trenje.\nIzdvojena pogonska osovina - malim pomeranjem ose pogonske osovine u odnosu na osu cilindara, bočni pritisak klipova na zidove cilindara je značajno smanjen. Povećana je radna efikasnost a smanjeno je trenje.\nDirektan usis i protok vazduha kroz poklopac motora - novi dizajn poklopca motora ima za zadatak da motor snabdeva sa više vazduha a to poboljšava i olakšava usis vazduha za smešu kao i hlađenje motora.\nZamajac je bitan jer ima posebno dizajnirana krilca, a to optimizuje strujanje vazduha unutar poklopca.\nNovina je i filter za vazduh koji upotpunjuje i poboljšava efikasnost ove jedinice.\nNajlakši u klasi - ugradnjom nekih od najboljih tehnologija Suzuki, motori DF25A/30A postali su najlakši četvorotaktni vanbrodski motori raspoloživi u klasi motora 25KS (18,5KW)/30KS (22KW).


► Na Kosovu zaraženo još pet novih osoba, ukupno 145\n05.04.2020 | 18:00h ► 20:37h Kosovska Mitrovica\nU ovaj broj nisu uključeni slučajevi iza sredina sa srpskom većinom.\nSvi danas otkriveni slučajevi su kontakti prethodno zaraženih osoba koji su na Kosovo došli iz inostranstva. Iz NIJZ kažu da pod 24 časovnom kontrolom drže i 3.137 osoba koje su kontakti do sada zaraženih COVID 19.\nDanas je iz karantina u Studentskom centru otpušteno 95 osoba koje su se tu nalazile 14 dana. Za sutra je najavljeno otpuštanje još 50 osoba iz karantina, koji su danas bili negativni na virus.\nU međuvremenu, u karantin je ušlo i 45 osoba koje su danas avionom na Kosovo stigle iz Slovenije.\nSutra će se nastaviti uzimanje uzoraka smeštenih u Studentskom centru da bi se videlo kakva je epidemiološka situacija i shodno tome isti biti otpušteni.\nNakon odlaska iz karantina svi oni su obavezni da narednih 14 dana ostanu u samoizolaciji u svojim kućama i stanovima.\nPrema, do danas poznatim informacijama, na Kosovu je izlečeno 23 osoba, dok su dve osobe preminule - jedna u Podujevu i jedna u Leposaviću.\nU opštinama Severna Mitrovica i Zvečan su do danas od korona vurusa obolele 27 osobe.\nBroj inficiranih u srpskim sredinama na Kosovu danas je porastao za četvoro, na ukupno 26 obolelih, dok je jedna osoba za sad preminula.\nU Kosovskoj Mitrovici ih je registrovano 17, u Zvečanu sedam, u Leposaviću jedan i to jedan preminuli, dok je jedna obolela žena iz Dobrotina kod Leposavića.\nNa današnjoj konferenciji Kriznog štaba je rečeno da su tri pacijenta prebačena u Niš a jedan u Beograd, osam je smešteni na infektivno odeljenje u Mitrovici, dok je 13 lica u studetskom domu koji je prpremljen za takve namene.\nU Zvečanu je pripremljen objekat zvani "Stacionar", a u Leposaviću od danas radi posebna ambulanta pri domu zdravlja gde se vrše pregledi osoba za koje se sumnja da su zaraženi korona virusom.\nNa severu Kosova poštuje se mera karantina i ograničenja kretanja koju su pre dva dana Krizni štabovi doneli na osnovu predloga epidemiologa nadležnih zdravstvenih institucija, Instituta za javno zdravlje i Ministarstva zdravlja.\nOva mera trajaće do daljeg, jer testiranje koje je u toku pokazuje da ima novin slučajeva zaraženih korona virusom, a mere će biti pooštrene ako procedure koje su na snazi ne budu poštovane, poručuju iz kriznih štabova.


Riječ predsjednika UO\nSvijest da se važna sistemska pitanja u vezi sa djelatnošćuu kojoj profesionalno djelujemo mogu i trebaju rješavati kroz adekvatna strukovna udrženja stekao sam tokom dugogodišnjeg vođenja poslovanja velike multinacionalne kompanije u BiH. Vođen time i potrebom za ostvarenjem kontakata te povezivanjem sa potencijalnim partnerima, član Udruženja poslovnih savjetnika u BiH – LESPNET postao sam odmah nakon osnivanja vlastite konsultantske firme 2005. godine. U periodu nakon toga Udruženje je prolazilo kroz uobičajene probleme finansiranja svojih aktivnosti a sačuvalo je kontinuitet aktivnosti isključivo zahvaljujući entuzijazmu direktora i maloj grupi aktivnih članova.\nNakon promjene koncepta djelovanja na skupštini održanoj 2010. godine Udruženje je značajno unaprijedilo svoje poslovanje zahvaljujući prvenstveno koncipiranju i pronalaženju donatora za projekat benchmarking-a za MSPu BiH, a zatim i njegovoj izuzetno uspješnoj implementaciji. Dva godišnja benchmarking izvještaja, pripremljena i štampana u okviru projekta, značajno su podigla reputaciju Udruženja u poslovnim krugovima i institucijama, a iznalaženje mogućnosti da se implementiraju ICMCI norme i 9 certificiranih CMC (Certificirani mendžment konsultant) konsultanata učinilo je da interes za članstvo kontinuirano raste. Zajedno sa svim članovima UO i direktorom Udruženja izuzetno sam ponosan na ostvarene rezultate\nUvjeren sam da je jedini mogući, i ujedno najbolji, put za dalji razvoj Udruženja LESPNET njegovo finansiranje kroz implementaciju konkretnih konsultantskih projekata. Istovremeno, smatram da se najveći doprinos razvoju konsultantske struke može i treba dati stalnim podizanjem nivoa profesionalnih standarda ikvaliteta konsultantskih usluga te da to treba biti integralni dio osnovne misije Udruženja. Pri tome, duboko sam uvjeren da će Udruženje imati snage, znanja i sposobnosti obezbijediti dalji razvoj u oba navedena pravca i u narednom periodu. Ujedno, ovim putem, pozivam sve koji se profesionalno bave konsultantskim poslom da nam se pridruže kako bismo zajednički pomogli razvoj i promociju vlastite profesije te dali doprinos unaprijeđenju okruženja u kojem djelujemo.\nEdin Alić Direktor


Medijska koalicija: Besramne i opasne izjave državnog sekretara Gajovića\nSubota , 2018-02-10 | 19:30:47\nKoalicija novinarskih i medijskih udruženja saopštila je danas da su izjave državnog sekretara u Ministarstvu kulture i informisanja Aleksandra Gajovića kojima relativizuje napade na novinare besramne i opasne.\nKoalicija ističe i da su izjave u funkciji ne samo relativizacije učestalih napada na novinare već i njihovog podsticanja.\nPo njihovim navodima, Gajović je i u intervjuu datom Slobodnoj Evropi opravdao imidž arogantne i nestručne osobe, ali je otišao i mnogo dalje, relativizujući i opravdavajući napade ne novinare tvrdnjama da je potrebno saslušati i drugu stranu, odnosno verzije napadača i njihove motive.\nPodsećaju i da je kazao da novinari sami sebe treba da štite, ali i da misli da su pojedinci sami sebi slali pretnje zbog samoreklamiranja i zbog toga što "imaju loše namere".\nKoalicija podseća da su napadi i pretnje u koje državni sekretar "sumnja" prijavljeni nadležnim organima, policiji i tužilaštvu, a da su pojedini slučajevi – iako sa velikim zakašnjenjem – i procesuirani.\nKoalicija smatra da takve izjave državnog sekretara mogu da budu predmet privatnih tužbi, i u tom smislu koalicija će pružiti pravnu pomoć kolegama ukoliko se odluče na taj potez.\nKoalicija poziva premijerku Srbije Anu Brnabić, kao i ministra kulture i informisanja Vladana Vukosavljevića da se odrede prema skandaloznom nastupu državnog sekretara, odnosno da saopšte da li su njegovi stavovi istovremeno i stavovi Ministarstva i Vlade Srbije.\n"Tada je Aleksandar Vučić izjavio da novinari treba da paze šta rade ako hoće da budu bezbedni, a Vojislav Šešelj im je uputio veoma otvorene pretnje optužujući ih da su ubice, špijuni i izdajnici", podsećaju iz medijske koalicije.\nMedijsku koaliciju čine Nezavisno udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija, Asocijacija lokalnih i nezavisnih medija Lokal pres, Asocijacija onlajn medija.


Protiv Zvezde za dornji deo tabele - RK Metaloplastika Šabac\nProtiv Zvezde za dornji deo tabele\nJedna od najzanimljivijih utakmica 8. kola Arkus lige, igra se u Beogradu, gde će domaća ekipa Crvene Zvezde, osokoljena pobedom protiv šampiona države, dočekati drugoplasiranu ekipu na tabeli A grupe, našu Metaloplastiku.\nBorba za plej-of ulazi u finalni deo. Metaloplastika koja je u poslednjih sedam prvenstvenih utakmica u međusobnim susretima, izašla kao pobednik i u Beograd ide sa samo jednim ciljem, da se kući vrati sa celim plenom.\nSlavili su plavi ove sezone dva puta protiv RK Crvene Zvezde. Prvi put na turniru u Valjevu, kada su 2. septembra na Memorijalnom turniru posvećenom Nikoli Jevremović Gužvi u finalu ostvarili pobedu od 5 golova razlike, rezultatom 35:30 i na taj način još jednom doneli Gužvin pehar u Šabac. Dvadeset dana kasnije ova dva rivala sastala su se i u 1. kolu Arkus lige a plastičari su ozvojevali još jednu pobedu. Ovoga puta je to bila pobeda za prve bodove u šampionatu a rezultat je bio 30:23.\nKada su u pitanju međusobni susreti, tu smo svakako u ogromnoj prednosti imajući u vidu da Metaloplastika ima sedam vezanih pobeda u zvaničnim utakmicama. Poslednja trijumf Zvezde nad Metaloplastikom u Super ligi bio je 13. decembra 2017. godine u hali Zorke a rezultat je bio 30:34.\nDa li će se niz nastaviti, zavisi najviše od nas, kalkulacija nema i pobeda je imperativ.\nUtakmica između ova dva velika rivala igra se u sredu 10. novembra od 18 časova uz direktan televizijski prenos na RTS 2.\nArkus liga Crvena zvezda\n← Dva boda za povratak na drugo mesto\nUŽIVO: Crvena Zvezda – Metaloplastika →


Ujedinjene nacije pomažu razvoj južnih srpskih opština\nOpštine i gradovi u Jablaničkom i Pčinjskom okrugu dobiće pola miliona dolara iz programa Održanje mira i inkluzivni razvoj (PBILD) koji se na jugu Srbije sprovodi preko Ujedinjenih nacija, rečeno je juče u Lebanu.\nNa konferenciji za novinare posle sastanka Upravnog odbora PBILD-a rečeno je da je novac namenjen za regionalni razvoj i zapošljavanje ljudi, a uslov za odobravanje pojedinačnih donacija od 50 do 100 hiljada dolara je partnerstvo najmanje dve opštine.\n„Projekat ima za cilj da ohrabri opštine i gradove na partnerstvo i da u naredna dva meseca pokažu koliko su spremni da stvore uslove za otvaranje radnih mesta. Ovo je jedan od više projekata na jugu Srbije koji se planira u naredne dve godine“, kazala je menadžerka PBILD programa Krisi Hirst. Gradovi i opštine svoje projekte mogu da prijave do 20. decembra, a novac za najbolje projekte biće podeljen februara iduće godine.\nPredsednik Upravnog odbora centra za razvoj Jablaničkog i Pčinjskog okruga i gradonačelnik Leskovca Slobodan Kocić ocenio je da novca u Srbiji ima, ali da se može dobiti samo sa dobrim idejama i programima.\nDirektorka tog centra Biljana Stanković naglasila je da će projekti kojima se bude konkurisalo za prvi deo sredstava biti i svojevrsna obuka za dalje konkurisanje za veće sume kod PBILD programa i fondova Evropske unije.\nNa konferenciji su govorili i državni sekretar u Ministarstvu za državnu upravu i lokalnu samoupravu Duško Radaković i predsednik opštine Lebane Mića Stanković.


Pravi korak ka održivom razvoju: Preduzeće “Feman” iz Jagodine predstavilo prvi domaći punjač za električna vozila\nMay 11, 2020 April 23, 2021 adminR\nPoznata srpska fabrika “Feman” iz Jagodine, čija se prodajna mreža prostire na pet kontinenata, svojim novim proizvodom nastavlja višegodišnje uspešno poslovanje. Novi proizvod, punjač za električna vozila, još jedan je u nizu proizvoda ovog uspešnog preduzeća, kojim opravdava svoju poslovnu devizu “Kvalitet pre svega”. Reč je o samostojećem punjaču, “Feman stanici” za brzo punjenje električnih automobila, uključujući i vozila napredne generacije, koji nudi vlasnicima električnih vozila mogućnost da svoj automobil napune sigurno i brzo.Tipični eketrični automobil sa baterijom 24kWh može se napuniti do 80% kapaciteta za najviše 20 minuta.\nOvo je prvi domaći univerzalni punjač za elektrovozila i automobile, softerski prilagođen domaćoj elektro mreži, za čiju izradu je bilo potrebno skoro tri godine. Sa tehničkim rešenjem, koje omogućava punjenje električnih vozila koristeći i DC i AC način punjenja, ovaj punjač je prilagođen za američke, evropske i japanske standarde. Sve to omogućavaju tri tipa utičnica, i to: CCS i ChAdeMO za DC i AC type 2 konektor.\nSamostojeća stanica je teška 270 kg, poseduje module koji isporučuju energiju za punjenje 3x20kW (ili 2x30kWh), kao i Touch Screen LED ekran od 7 inča, odnosno LCD ekran sa 3 LED sijalice u boji. Integracija sa nekoliko rešenja za platne i fakturne račune omogućava lako i sigurno plaćanje putem platnih terminala i RFID kartice.\nSa prihvatljivom tržišnom cenom i dobijenim potrebnim atestima i sertifikatima, ovaj domaći proizvod fabrike “Feman” iz Jagodine, konkurentan je kako na domaćem tako i na inostranom tržištu. Prvenstveno je namenjen za obezbeđivanje standardne saobraćajne infrastrukture električnih vozila kao punjačke stanice na autoputevima, taksi stanica sa elektro automobilima, za infrastrukturu komunalnih specijalnih elektro vozila, parking servise, javne garaže, hotele i slično. Preduzeće “Feman” je ove godine dobilo posebno priznanje “za osvajanje proizvodnje univerzalnog punjača za elektro vozila i električne automobile”, u okviru tradicionalne akcije “Eko Automobil godine u Srbiji”. To predstavlja potvrdu rada i napora ovog uspešnog preduzeća, koje posluje u korak sa ciljevima održivog razvoja i ovakvim proizvodom doprinosi razvoju i unapređenju životne sredine i očuvanju prirodnih resursa.\nfoto: Feman Jagodina\n10 činjenica o bezbednosti na drumovima\nKako će se globalni lanci snabdevanja promeniti posle COVID-19?


AMBASADOR AMERIKE U SRBIJI: Ne postoji plan Zapada o Kosovu | Skandalozno\nAMBASADOR AMERIKE U SRBIJI: Ne postoji plan Zapada o Kosovu\nBEOGRAD – Ne postoji plan Zapada o Kosovu, nema koordiniranog predloga članica Kvinte i ne postoji plan u jedanaest tačaka, ističe za “Blic” od četvrtka ambasador Amerike u Srbiji Kajl Skot odgovarajući na pitanje da li je na sastanku u Vašingtonu usvojen plan, obavezujući za Srbiju.\nKomentarišući pitanje da su se u javnosti pojavile tvrdnje da su države Kvinte – SAD, Nemačka, Francuska, Britanija i Italija – usvojile razrađen plan pritisaka i ucena čiji je krajnji cilj slom Srbije, odnosno potpuna nezavisnost i odvajanje Srbije i Rusije, Skot kaže da je uobičajeno da se države sreću s vremena na vreme i razgovaraju.\n“Normalna diplomatska praksa je da se zemlje koje imaju slične stavove sastaju s vremena na vreme kako bi razmenile mišljenja i uskladile svoju politiku. Međutim, ne postoji ‘plan Zapada o Kosovu’, nema koordiniranog predloga članica Kvinte i ne postoji plan u jedanaest tačaka. Sve su to fantazije maštovitih medija”, tvrdi Skot.\nOn dodaje da je cilj dijaloga u Briselu o Kosovu normalizacija odnosa, ali i da bi bilo koji dogovor opstao na Kosovu on mora da bude plod pregovora lidera Beograda i Prištine.\n“SAD se slažu sa svojim evropskim saveznicima i partnerima da bi cilj dijaloga u Briselu trebalo da bude sveobuhvatna normalizacija odnosa primenom pravno obavezujućeg dokumenta. No, kao što smo to istakli mnogo puta do sada, da bi takav dogovor izdržao test vremena on mora proisteći direktno iz pregovora političkih lidera Prištine i Beograda”, poručuje ambasador SAD.\nRusi zapanjeni: Američki mediji pozivaju na rušenje Krimskog mosta\nDelavi: Finalna runda dijalog BG i PR počeće vrlo brzo\n“Mislim da postoje stvari koje su pozitivne u dijalogu, ali obe strane su dužne da sprovedu obaveze koje su već preuzele. Mislim da bi 2018. trebalo da bude godina uspeha dijaloga, da se krene napred u odnosima između Kosova i Srbije i ostvari napredak”, rekao je Delavi prištinskom kanalu Dukađini.\nHašim Tači: Niko neće dobiti 100 odsto\nBudite prvi sa komentarom na članku "AMBASADOR AMERIKE U SRBIJI: Ne postoji plan Zapada o Kosovu"


/ 100 jednostavnih tajni srećnih ljudi - šta su naučnici otkrili i kako to možete iskoristiti\nKnjiga 100 jednostavnih tajni srećnih ljudi - šta su naučnici otkrili i kako to možete iskoristiti - autor Dejvid Niven - Nekoliko strana\nDejvid Niven\t100 jednostavnih tajni srećnih ljudi - šta su naučnici otkrili i kako to možete iskoristiti\nNaučnici su čitave karijere proveli istražujući šta to ljude čini srećnima. Ali skrivena u nejasnim naučnim žurnalima i izveštajima, njihova otkrića nisu uvek dostupna običnim ljudima. I evo konačno u ovoj knjizi, sociolog i psiholog dr Dejvid Niven, pročišćuje naučnički i nerazumljivi žargon preko hiljadu najboljih i najvažnijih istraživanja o sreći, i pretvara ga u lako razumljivu zbirku saveta. VERUJTE U SEBE: Kod ljudi svih uzrasta i svih grupa ustanovljeno je da čvrsto verovanje u sopstvene sposobnosti podiže nivo zadovoljstva životom za oko 40 procenata i čini nas srećnima istovremeno i kod kuće i na poslu. ISKLJUČITE TV: Previše gledanja televizije može utrostručiti našu glad za posedovanjem stvari, što umanjuje lično zadovoljstvo za oko 5 procenata, za svaki sat koji provedemo gledajući je. NEMOJTE ZABORAVITI DA SE ZABAVITE: Zabavljanje je jedan od pet najvažnijih faktora koji utiču na vođenje zadovoljavajućeg života. Za one koji provode neko vreme isključivo se zabavljajući, za 20 procenata je veća verovatnoća da će se osećati srećnim svakog dana, a za 36 procenata je veća verovatnoća da će biti zadovoljni svojim godinama i statusom.\nRSD 386.00\tDodaj u korpu\nNaučnici su čitave karijere proveli istražujući šta to ljude čini srećnima. Ali skrivena u nejasnim naučnim žurnalima i izveštajima, njihova otkrića nisu uvek dostupna običnim ljudima. I evo konačno u ovoj knjizi, sociolog i psiholog dr Dejvid Niven, pročišćuje naučnički i nerazumljivi žargon preko hiljadu najboljih i najvažnijih istraživanja o sreći, i pretvara ga u lako razumljivu zbirku saveta. VERUJTE U SEBE: Kod ljudi svih uzrasta i svih grupa ustanovljeno je da čvrsto verovanje u sopstvene sposobnosti podiže nivo zadovoljstva životom za oko 40 procenata i čini nas srećnima istovremeno i kod kuće i na poslu. ISKLJUČITE TV: Previše gledanja televizije može utrostručiti našu glad za posedovanjem stvari, što umanjuje lično zadovoljstvo za oko 5 procenata, za svaki sat koji provedemo gledajući je. NEMOJTE ZABORAVITI DA SE ZABAVITE: Zabavljanje je jedan od pet najvažnijih faktora koji utiču na vođenje zadovoljavajućeg života. Za one koji provode neko vreme isključivo se zabavljajući, za 20 procenata je veća verovatnoća da će se osećati srećnim svakog dana, a za 36 procenata je veća verovatnoća da će biti zadovoljni svojim godinama i statusom. Komentari\nRSD 386.00\t100 jednostavnih tajni sjajnih veza - Šta su naučnici otkrili i kako to možete iskoristiti


Brnabić: Nismo fokusirani na brojeve, već na reforme - European Western Balkans\nAutor EWB 16. 11. 2017. 17. 11. 2017.\nBRISEL – Premijerka Srbije Ana Brnabić kaže da je Srbija spremna za otvarnje pet poglavlja, ali da očekuje da se u decembru otvore tri ili četiri poglavlja.\n“Pokušavamo da se ne vezujemo za brojeve, već da ostanemo fokusirani na primenu reformi i na to kuda idemo kao društvo”, poručila je Brnabić iz Brisela.\nOna je nakon sastanka Saveta za stabilizaciju i pridruživanje između EU i Srbije naglasila je da je Srbija u potpunosti usresređena na svoj evropski put i ponovila da su EU i evrointegracije “najveći strateški cilj Republike Srbije”.\n“Reforme koje sprovodimo su pre svega važne za građane, privrednike i investitore u Srbiji. Mi želimo da imamo makoroekonomsku stabilnost, fiskalno konsolidovanu i stabilnu državu, efikasnu i transparentnu javnu upravu, da nemamo administraciju koja će praviti lavirinte kako bi imala opravdanje za korupciju. Mi želimo da imamo efikasno pravosuđe. To sve želimo da radimo zbog nas. Svakako kada to budemo implementirali bićemo spremi da budemo i član evropske porodice zemalja”, poručila je premijerka.\nBrnabić je rekla i da je Srbija partner EU i kada su evrointegracije celog regiona u pitanju i ocenila i da se ceo region nalazi u “pozitivnom trenutku” evrointegracionih procesa.\n“Mislim da imamo momentum i da ovaj momentum treba svi zajedno u partnerstvu da iskoristimo u narednih 6 do 7 meseci, da treba da damo jasnu poruku da je EU u intresu svih nas, da je strateški prioritet svih nas, ali da EU za sve nas nema bez jake regionalne saradnje, regionalnog povezivanja, regionalne stabilnosti i regionalnog političkog dijaloga. To je podržano od EU, ali pokazuje i ozbiljnost svih nas kao pojedinačnih zemalja regiona”, poručila je Brnabić.\n“To nije političko pitanje ili pitanje političkih potkusurivanja. To je nacionalno pitanje. Svi zajedno u Srbiji treba da nađemo kompromis kako bismo zastupali jedinstven stav po tom pitanju”, poručila je Ana Brnabić.\nŠefica diplomatije EU Federika Mogerini izjavila je danas da je Srbija ostvaruje ”ekstremno dobar” napredak na putu ka EU.\n”To je naš zajednički strateški cilj i interes”, poručila je Mogerini po završetku sednice Saveta za stabilizaciju i pridruživanje EU i Srbije.\nŠefica EU diplomatije je, na zajedničkoj konfereniciji sa premijerkom Srbije Anom Brnabić i komesarom Johanesom Hanom, ocenila da su odnosi Srbije i EU ”jaki i intenzivni”.\nMogerini je navela da sama činjenica da je EU od 2000. godine do danas investirala devet milijardi evra za podršku reformama i razvoju Srbije, govoro o tome koliko je ”duboko, jako i važno partnerstvo EU i Srbije”.\n”Naša čvrsta i zajednička namera jeste da ovo partnerstvo još više razvijamo i napravimo nepovratan napredak na put Srbije ka EU, kao i celog regiona”, poručila je visoka EU predstavnica za spoljnu politiku i bezbednost.\nMogerini kaže da je promenjen format, brzina i agenda dijaloga i da očekuje i veruje u kvalitativni iskorak u cilju normalizacije odnosa.\n”Rezultati i sadržina ove nove faze biće vidljiviji u trenutku kada to bude korisno za dinamiku nove faze. U ovom trenuku meni je važno ne samo da posredujem, već i da zaštitim prostor i omogućim dvema stanama da rade na novoj fazi kako unutar sebe, tako i međusobno”, poručila je Federika Mogerini.\nAna BrnabićSavet za stabilizaciju i pridruživanjeSrbija\nEWB 29. 05. 2022.


Opravdanje Agencije za statistiku BiH: Popisivači materijale nose kući zbog udaljenosti općinskih komisija - Popis monitor\n0facebooktwittergoogle+ Opravdanje Agencije za statistiku BiH: Popisivači materijale nose kući zbog udaljenosti općinskih komisija\nOktobar 2, 2013\tIstinomjer\tSvi lični podaci građana koji se uzimaju prilikom popisa stanovništva i domaćinstava u BiH su kodirani i zaštićeni u bazi podataka te ih nije moguće zloupotrijebiti u bilo kojoj fazi obrade podataka, potvrdila je na današnjoj pres-konferenciji glasnogovornica Agencije za statistiku BiH Mirsada Adambegović nakon prvog dana popisa.\nPosebno je istaknula da su svi učesnici u popisu potpisali izjavu o povjerljivosti i zaštiti ličnih podataka što znači da su odgovorni pod punom moralnom, materijalnom i krivičnom odgovornošću da čuvaju tajnost svih podataka do kojih dođu tokom popisa kao službenu tajnu.\n“Ime i prezime osobe, ime jednog roditelja, jedinstveni matični broj i adresa stanovanja posebno su zaštićeni tokom popisa”, kazala je novinarima Adambegović.\nKazala je da je rezultat postignut tokom prvog dana popisa iznad prosjeka zemalja u regionu koje su na sličan način radile izvještavanje, odnosno imale SMS sistem izvještavanja jer je 87,2 posto popisivača poslalo izvještaj o prvom danu na terenu.\nGovoreći o skladištenju materijala u općinama, Adambegović tvrdi da su općinske komisije osigurale adekvatne prostorije za prihvat i skladištenje materijala za popis, a popisivači su odgovorni za materijal tokom terenskog rada.\n“Nakon 21 sat materijale popisivači nose kući i potpisanom izjavom garantiraju sigurnost popisnica, a potom ih dostavljaju u općinske komisije”, pojašnjava Adambegović, naglašavajući da neke velike općine poput Banja Luke, Novog Grada u Sarajevu ili Tuzle imaju po 900 popisivača te bi materijale trebali dostavljati tek u 21 sat, dodajući da su neki krugovi udaljeni i do 30 km od sjedišta općinske popisne komisije.\nNa pitanje koja je lokacija centralnog mjesta za obradu podataka, Adambegović je ponovila da ona još nije utvrđena i postupak je u toku.


Presedanje na aerodromu - kako funkcionišu povezani letovi? | Balkan Fun | Turistička agencija\nU svetu se godišnje obavi preko 35 miliona letova, rekordi po broju putnika se obaraju svake godine, a saobraćajna industrija nastavlja rast i “sužava” svet novim relacijama i avio linijama. Otkako je 2017. godine pređen broj od 4 milijarde putnika na godišnjem nivou, postalo je jasno da organizacija letova i kapaciteti sa kojima aerodromi raspolažu moraju da prate takav nivo rasta.\nVeliki broj putnika koji koristi usluge avio-kompanija često ima nekoliko vezanih letova do krajnje destinacije. Takvi putnici se zovu transferni putnici, dok se aerodrom na kojem takvi putnici presedaju zove transferni aerodrom. Mnoge avio-kompanija koje nude transferne letove, presedanje organizuju na svom glavnom, čvornom sedištu (hub).\nIpak, s obzirom na to da povezan let zavisi od toga da li ste na vreme stigli na transferni aerodrom, kašnjenje može da uzrokuje gubljenje veze do sledećeg aerodroma ili do konačne destinacije. Presedanje na aerodromu može da bude konfuzan proces, pa tako u nastavku teksta predstavljamo sve što treba da znate o tome kako funkcionišu povezani letovi.\nPovezani letovi - konekcija sa transfernim aerodromom\nPovezani letovi odnose se na ona putovanja koja zahtevaju nekoliko presedanja na aerodromima, odnosno povezanih letova, kako bi putnici stigli do željenog odredišta. Brojne avio-kompanije nude usluge vezanih letova, gde se dobija karta koja uključuje transfer na drugi avion i putnik na tom drugom letu ostvaruje ista prava kao i na prvom letu na koji se ukrcao.\nIpak, prilikom kupovine avio karte koja uključuje presedanje na nekom od transfernih aerodroma, budite sigurni da obavezno proverite sa avio-kompanijom koje procedure su neophodne prilikom presedanja. Povezani letovi su oni za koje je izdata jedna avio karta. Odgovornost avio-kompanija prema putniku se protežu tokom celog putovanja, uključujući i transfer na aerodromu.\nSa druge strane, letovi koji se nadovezuju, ali za koje avio-kompanija izdaje dve odvojene karte, ne smatraju se povezanim i za takvu vrstu letova ne važe nikakva pravila o transferu. Samim tim, avio-kompanije ne snose nikakvu odgovornost u slučaju kašnjenja leta zbog koje je propuštena konekcija ka konačnoj destinaciji.\nKašnjenje leta i odgovornost avio-kompanije\nS obzirom na to da presedanje na aerodromu uključuje nekoliko letova, neretko se dešava da prvi let kojim putnik stiže na transferni aerodrom kasni. U tim situacijama, putnika mogu čekati za ukrcavanje na naredni let, ali takva praksa nije obavezna u poslovnoj politici avio-kompanija. O tome odlučuje posada na drugom letu koji putnik treba da uhvati, u dogovoru sa službenicima avio-kompanije.\nNaravno, ukoliko prvi let kasni razumno, a drugi let ima mogućnost kratkotrajnog odlaganja u itinereru poletanja, onda će avio-kompanija u svakom slučaju da sačeka svog putnika ili putnike.\nPored toga, ako kašnjenje može da utiče na renome avio-kompanije i ako zahteva veliko odlaganje, onda taj let poleće na vreme, a putnik koji je svoj tranzit propustio ima mogućnost da problem sa kašnjenjem reši tako što će da se dogovori sa predstavnikom avio-kompanije.\nPovezani letovi na aerodromu - registracija transfernih putnika\nPovezani letovi na aerodromu zahtevaju proceduru registracije putnika za transferni let koji se obavlja na aerodromu presedanja. Zato je bitno da putnici prilikom kupovine avio karte, koja sadrži više segmenata i koja podrazumeva presedanje na nekom od tranzitnih aerodroma, provere sve neophodne detalje i procedure sa avio-kompanijom kod koje uzimaju kartu.\nZa svaki segment putovanja, odnosno za svaki let posebno, putnik i njegov prtljag moraju biti registrovani, tačnije moraju obaviti check-in. Kod složenih putovanja koja sadrže dva ili više letova u jednom pravcu moguće je više kombinacija registracije putnika.\nNa većini velikih transfernih aerodroma postoje posebni šalteri za registraciju transfernih putnika, a postoje i automati koji služe za samostalno čekiranje putnika.\nU pojedinim slučajevima putnik može dobiti i određene kupone koji služe za ukrcavanje na sve letove tokom putovanja u jednom smeru. Sa tim kuponima putniku nije potrebna dodatna registracija na transfenim aerodromima.\nAko dođete u situaciju da zakasnite za povezan let na transfernom aerodromu, avion vas svakako neće čekati, a na licu mesta ćete morati da proverite sa avio kompanijom preko koje letite da li postoji mogućnost za promenu karte, odnosno da dobijete drugu za naredni let.\nPredaja prtljaga na aerodromu\nNa odlaznim aerodromima putnik može da izvrši kompletnu registraciju. Predaja prtljaga se vrši samo na odlaznom aerodromu, koji se automatski registruje za celokupno putovanje. Na prtljag svakog putnika stavlja se prtljažna nalepnica zahvaljujući kojoj se celokupni prtljag preko tranzitnog aerodroma otprema na avion za krajnju destinaciju putnika.\nPrilikom letova sa presedanjem, putnik ne vodi nikakvu dodatnu brigu o prtljagu i preuzima ga tek na krajnjem, tačnije dolaznom aerodromu. Ovo svakako ne važi za ručni prtljag za koji se podrazumeva da putnici nose svuda sa sobom.\nIpak, ukoliko ste kupili odvojene tačnije nevezane karte za let do krajnje destinacije, onda ćete morate da preuzmete prtljag na transfernom aerodromu, tj. prilikom presedanja na aerodromu, i ponovo ga čekirate za naredni let.\nUkoliko do željene destinacije nemate direktan let, već morate da presedate nemojte da očajavate, s obzirom na to da čak i ovakvo putovanje može biti veoma uzbudljivo. Iako se prilikom presedanja na aerodromu putovanje produžava, postoji mnogo načina kako se može upotpuniti vreme dok se čeka na konektni let.\nProšetajte po aerodromu, mnogi veliki aerodromi nude pregršt zabavnog sadržaja za putnike, a ukoliko imate više od nekoliko sati do leta, presedanje na aerodromu je sjajna prilika da o jednom trošku neplanirano obiđete više destinacija i obogatite svoje iskustvo.


Vučić: Nema rokova za unutrašnji dijalog o Kosovu, u septembru počinju razgovori\nBeta 25. avgusta 2017. 14:45\nPredsednik Srbije Aleksandar Vučić izjavio je danas da za unutrašnji dijalog o Kosovu, čiji je on inicijator, ne postoje rokovi, ali da će u septembu početi razgovori unutar svih sektora.\n„Nemamo mi rokove, niko nam ih ne postavlja, osim rokova koji se tiču naše budućnosti… Ne moramo mi ništa i najverovatnije nećemo ništa da sprovedemo zato što se plašimo sebe, zato što se plašimo budućnosti i zato što se plašimo relističnog i racionalnog pristupa“, rekao je Vučić novinarima u Osečini.\nOn je rekao da ne može da precizira od kojeg tačnog datuma, ali da će tokom septembra početi razgovori u različitim segmentima, od civilnog sektora, preko naučnih institucija i parlamenta.\n„Razgovraćemo u svim mestima gde može da se razgovara, jer nam u dobroj meri od toga zavisi budućnost“, kazao je Vučić.\nOn je dodao da apsolutni konsenzus ne može da se postigne, ali da bi ako se postigne saglasnost, u većini ključnih stvari to moglo da dovede i do konkretnog predloga.\nVučić je istakao i da nema bojazni za ekonomnsku budućnost Srbije, jer, kakao je naveo, postoje bolje polazne osnove od zemalja u regionu.\nPredsednik Srbije zamolio je danas da se u Ministarstvu odbrane i Vojsci Srbije ne stavljaju njegove fotografije.\nPovodom inicijative ministra odbrane Aleksandra Vulina da se u prostorijama Ministarstva i Vojske stave slike predsednika, Vučić je novinarima u Osečini rekao „da je on jedini predsednik koji je skinuo svoje slike iz same zgrade Predsedništva“.\n„Ja sam jedini predsednik koji je skinuo svoje slike iz samog Predsedništva, koji je rekao svima da po ambasadama i konzulatima ne kače moje slike“, rekao je Vučić.\nOn je rekao da neće da radi kao što su to „radili Tadić i Koštunica, ni oni pre njih ni onih posle njih čije su slike visile po svakoj sobi“.\n„Treba mi rad i dela, a ne slike“, kazao je Vučić.


Vreme 1015 - Jezik i internet: »Mala biblioteka« sa velikim ciljem\nJezik i internet >\nNa domaćem internetu pokrenut je jedan od retkih sajtova koji je zamišljen kao praktičan izvor reči srpskog jezika za decu iz Srbije ili pak onu koja, zajedno sa roditeljima, žive širom sveta. Nazvan "Mala biblioteka", sajt se nalazi na adresi www.malabiblioteka.net.\nKako je rečeno u opisu projekta, "Mala biblioteka" je "posvećena razvoju i oplemenjivanju jezika", a uz to omogućava da deca svih uzrasta "kroz zanimljive sadržaje svakodnevno upoznaju i koriste srpski jezik". Deca na njemu mogu naći raznovrsne elektronske i zvučne knjige, pesme, slikovnice, predstave i igre.\nPored poznatih dela svetske književnosti, poput prevoda Šekspirovih drama, na ovom sajtu su se našli mnogi domaći stvaraoci za decu, poput Ljubivoja Ršumovića, Milovana Danojlića, Moše Odalovića, Mirjane Bulatović, Dušana Petričića i mnogih drugih.\n"Mala biblioteka je bezbedna za samostalno dečje korišćenje jer ne sadrži neprimerene radove niti reklame i veze na druge internet stranice", kaže se na ovom sajtu. Inače, mogu da ga koriste samo oni koji su učlanjeni, što je prilično nezgodno kad je reč o internetu, ali je bezbednije i vrlo nalikuje na učlanjenje i korišćenje pravih, materijalnih biblioteka.\n"Želimo da ohrabrimo decu da svakog dana nauče poneku novu reč i, posebno, da uživaju u maternjem jeziku", kaže Veljko Žižić, jedan od osnivača poduhvata koji je pokrenut pod sloganom "Hranite maštu vašeg deteta".\nZanimljivo je da se u realizaciju projekta, kao suosnivač Male biblioteke, uključio i Vuk Hamović, inače predsednik kompanije EFT i jedan od najbogatijih ljudi u regionu. On smatra da u današnje doba trivijalnih televizijskih sadržaja u Srbiji odrasta generacija "intelektualnih invalida koji ne čitaju". "Ukoliko Mala Biblioteka barem malo pomogne da se ovaj trend promeni, uspećemo u našem nastojanju", objašnjava Hamović.\n»Gola biciklijada« >


/ ŽENA NA IVICI NERVNOG SLOMA\nLorna Martin\tŽENA NA IVICI NERVNOG SLOMA\n„Surovo iskreno i urnebesno zabavno.“ Sunday\nLorna Martin je tipična junakinja koju ćete voleti da mrzite.\nZapravo, uživaćete u tome sve do trenutka kada će vam postati draga\ni dobra prijateljica – jer njen život zbrkan, a možda je i vaš.\nPrema standardima većine ljudi, ova tridesetpetogodišnja\nGlazgovljanka ne bi trebalo da ima mnogo briga: uspešan je novinar,\npristojno zarađuje i savršeno je zdrava. Međutim, ona neprestano\nplače, nije u stanju da ostvari zdravu vezu s muškarcima, nervno je\npopustila. Podigavši kredit, upušta se u psihijatrijsku terapiju\nkako bi se izborila sa sobom i egzistencijalnom krizom koja ju je\nŽena na ivici nervnog sloma je prvobitno postojala kao\nkolumna koju je autorka objavljivala na stranicama časopisa\nGracija. Zbog velike popularnosti koju su tekstovi imali kod\nčitalaca Lorna Martin je odlučila da svoj unutrašnji monolog\npretoči u izuzetno zabavan i duhovit roman o živetu savremene


Babić podnosi ostavku! – RTV SUNCE Arandjelovac\nHome » Srbija » Babić podnosi ostavku!\nin Srbija, Vesti 01/02/2019\nIstraga se vodi i u ovom trenutku, rade se sva neophodna veštačenja. Svakako da će sve biti dostupno javnosti, svaki deo te istrage jer želimo da javnost ima potpuni uvid u sve što se dešavalo, rekao je Stefanović za TV Pink.\nPrema njegovim rečima, nesumnjivo je da je i dosadašnji tok istrage pokazao da je vozilo “Koridora” neprilagođenom, ogromnom brzinom ušlo u deo gde se nalazi naplatna rampa i udarilo dva vozila koja su se nalazila ispred njih.\nDodao je da će Zoran Babić podneti ostavku na mesto direktora “Koridora 10” i više neće obavljati ovu funkciju.\nOn nema ličnu odgovornost jer nije upravljao vozilom, ali uzevši u obzir da je u ovoj saobraćajnoj nezgodi došlo do smrtne posledice čini mi se da je to logičan potez, rekao je Stefanović.\n“Uzimajući u obzir da je došlo u toj saobraćajnoj nezgodi do smrtne posledice, čini mi se da je to logičan potez”, dodao je Stefanović.\nVOZILO NIJE IMALO ROTACIONA SVETLA I BLINKERE\nPreduzeće Koridori Srbije demantovalo je danas navode pojedinih medija da je automobil koji je učestvovao u saobraćajnoj nezgodi imao rotaciona svetla i blinkere.\n“Nijedan automobil koji je na raspolaganju ‘Koridorima Srbije’ i koje ovo preduzeće koristi ne poseduje rotaciona svetla i blinkere“, ističe se u saopštenju.\nPovodom tragičnog događaja koji se desio juče na deonici auto-puta Niš – Leskovac, na izlaznoj naplatnoj rampi Doljevac, kada su se sudarila tri vozila, iz “Koridora” poručuju da stoje na raspolaganju istražnim organima i da su dostupni za sve informacije medijima.\n“Povodom raznih spekulacija o tome da je automobil, u kojem se u trenutku nezgode nalazio direktor Koridora Srbije, u vlasništvu bugarske firme Trejs, koja je inače jedan od izvođača radova na Koridoru 10, podsećamo javnost da je reč o uobičajenoj praksi u međunarodnim ugovorima u celoj Evropi i svetu”, navodi se u saopštenju.\nPrema toj ugovornoj obavezi, dodaju, izvođači radova su dužni da obezbede opremu i vozila za potrebe investitora i inženjera (nadzornog organa), a u cilju realizacije projekta.\n“Predstavnici investitora i inženjera ovu opremu i vozila koriste tokom cele realizacije projekta, a oni potom postaju vlasništvo investitora tek po završetku svih radova i okončanju ugovora”, objašnjavaju u “Koridorima”.\nOvo preduzeće uputilo je još jednom saučešće porodici nastradale ženske osobe i apelovali da se jučerašnja teška saobraćajna nezgoda ne zloupotrebljava i ne koristi u političke svrhe.\nPrevious: Dečaka tukli nasred ulice u Subotici, vršnjaci snimali\nNext: Posle Murinja otišao i njegov “vojnik”


Ništa od privremenih autobuskih stajališta, u avgustu stižu dva sa hlađenjem i grejanjem - Portal Moj Bečej - Bečejske opštine iz ugla građana!\nNišta od privremenih autobuskih stajališta, u avgustu stižu dva sa hlađenjem i grejanjem\nKod supermarketa „Maksi“ postavljene samo klupe, sa druge strane putnici nemaju ni gde da sednu\nGrađani opštine Bečej čekaće autobuse u ulici Danila Kiša pod vedrim nebom do avgusta, jer se za tada predviđa postavljanje novih, trajnih stajališta. Dva takva objekta koštaće, sudeći prema novoj stavci u planu javnih nabavki, 8,6 miliona dinara.\nPrelazno rešenje, privremena stajališta sa nastrešnicom, najavljeno je neposredno po zatvaranju perona. Na pitanje zašto obećanje dato u maju nije ispunjeno, već su postavljene klupe i to samo sa jedne strane ulice Danila Kiša, predsednik opštine Bečej odgovora – odlučeno je da se već u avgustu postave dva, trajna, savremena i klimatizovana, jer je takvo rešenje pogodnije.\nTako opština ipak ovog leta postavlja trajna autobuska stajališta, a ne u okviru rekonstrukcije ulice Danila Kiša naredne godine, kako je prvobitno bilo najavljeno.\nPrema rečima predsednika opštine, kompanija „Lidl“, koja je kupila parcelu gde je autobuska stanica imala perone, završiće radove do kraja ove godine, a potom u januaru kreće rekonstrukcija ove centralne bečejske ulice.\n8,6 milion dinara\n72 hiljade evra\n1.Za taj novac (70.000eura) mogu se kupiti dve komplet gotove ,,ključ u ruke“ montažne kuće od 100m2. Znači ukupno 200m2!\n2. Zašto Opština novcem građana gradi stanicu za privatno preduzeće ,,Bečejprevoz“?\nOni su svoju stanicu prodali, uzeli pare, a sad mi da im pravimo drugu?!


Spomen park hrastu u porti crkve u Savincu\nMinistarstvo građevinarstva, saobraćaja i infrastrukture Srbije danas je najavilo da će iduće sedmice početi radovi na uređenju porte crkve Svetog Save u Savincu kod Gornjeg Milanovca, koji predviđaju uređenje spomen-parka u kojem će se nalaziti i deo trupa starog hrasta u Savincu.\n“Porta će biti osvežena i sređena u skladu sa njenom namenom i ambijentom, a dvorište će dobiti nove mladice hrasta i drugog zelenila koje će dati novi izgled crkvenom kompleksu i selu Savinac”, navodi se u saopštenju.\nPredviđeno je da deo trupa hrasta starog više od 600 godina, koji je noćas posečen, bude sačuvan i prenet u portu crkve, gde će biti konzerviran i sačuvan, kao jedan od simbola tog kraja.\nSpomen-park u porti crkve biće uređen u skladu sa dogovorom i odobrenjima lokalne zajednice, crkve i nadležnih institucija, uz pomoć preduzeća “Azvirt”, Saobraćajnog instituta “CIP” i “Srbijašuma”.\nMinistarstvo građevinarstva, saobraćaja i infrastrukture je podsetilo da je Zavod za zaštitu prirode pre dve godine procenio da je hrast pri kraju svog životnog veka, odnosno da je truo iznutra, i da se ne mogu primeniti mere zaštite koje bi garantovale njegovo očuvanje.\n“Inicijativa da se napravi spomen-park u porti crkve Svetog Save, koji će nositi obeležje starog hrasta, omogućiće da se nastave radovi na Koridoru 11 i na simboličan način produži život starog drveta koje se nalazilo na trasi autoputa”, navelo je Ministarstvo.


Svetska ekonomija u rasulu zbog pandemije korona virusa, rekordan pad u EU i SAD – Bankar.rs\nHome/ANALIZE/Svetska ekonomija u rasulu zbog pandemije korona virusa, rekordan pad u EU i SAD\nKako su objavili u Vašingtonu, američka ekonomija, inače najveća na svetu, u drugom tromesečju potonula je neverovatnih 32,9 odsto na godišnjem nivou, što su analitičari već ocenili kao “istorijsko”. Naravno, u negativnom smislu.\nDruga posledica mogla bi biti, dodaju ekonomisti, smanjenje značaja uslužnih delatnosti, uključujući i turizma, na ekonomiju. Umesto naglaska na usluge, “u modu” će se verovatno vratiti reindustrijalizacija, što će podsticati i Evropska komisija.\nTakav pad ekonomije posledica je pandemije korona virusa i “zaključavanja” ekonomija.\n“Ti podaci su dramatični, ali ipak nas ne vode u situaciju iz vremena Velike depresije 30-ih godina prošlog veka, kada je kriza trajala godinama. Sve će, naravno, zavisiti od kretanja korona virusa, ali verujem da se u sledećoj godini može očekivati brz oporavak”, objašnjava za Indeks ekonomski analitičar Damir Novotni.\nKorona Kriza svet\nGigant "skinut s trona": Evo koja kompanija je sada najvrednija na svetu


Džef Bezos tvrdi da je hajka protiv njega politički motovisana: Pisanje Kašogija u Vašington Postu nije bilo popularno u određenim krugovima - Telegraf.rs\n11/02/19 | 17:57\nMoje vlasništvo nad Vašington postom je neizbežno značilo da će određeni moćni ljudi koji na pogrešan način doživaljavaju njihovo izveštavanje pogrešno zaključiti da sam im neprijatelj. Predsednik Tramp je jedan od tih ljudi, kaže Bezos.\nTekst koji je na svom blogu prošle nedelje objavio Džef Bezos, vlasnik i osnivač kompanije "Amazon", privukao je veliku pažnju svetskih medija. Kao bomba je odjeknula vest da je velika medijska kuća AMI, ucenjuje milijardera da će objaviti njegove intimne fotografije, a priča još uvek nije dobila svoj epilog.\nNaime, sve je počelo od navodne afere koju Džef Bezos ima sa bivšom voditeljkom Loren Sančes, kao i navoda da se upravo zbog toga razvodi od svoje supruge Mekenzi sa kojom je bio 25 godina u braku.\nKada je on milijarder, obavestio javnost da se razvodi, magazin "The National Enquirer" je objavio veliku reportažu o njegovom neverstvu, zajedno sa fotografijama na kojima je Bezos sa ljubavnicom, kao i seksi poruke je slao, a gde je navodio koliko je voli i šta bi joj sve radio.\nUredništvo magazina je istaklo da poseduju i slike gde je Bezos skroz nag, ali da je nisu objavili jer je isuviše eksplicitna. Milijarder je pokrenuo svoju istragu oko toga kako su njegove privatne slike i poruke dospele u javnost.\nNa čelu istrage je Gavin de Beker, ekspert za javnu bezbednost i bivši saradnik američkog predsednika Ronalda Regana.\nU javnost su dospele njegove poruke koje je slao ljubavnici kao i određene fotografije Foto: Profimedia\nOn je u medije izneo tvrdnje da je čitavo ovo curenje informacija bilo politički motivisano, što je i Bezos naveo u četvrtak u svom blogu, optuživši AMI, matičnu firma magazina "The National Enquirer", za ucenjivanje.\n- U pismima koje je AMI slao se mogu videti precizni detalji koji se tiču njihovog ucenjivanja - napisao je Bezos.\n- Oni će objaviti moje privatne fotografije (radi se fotogafijama na kojima su navodno Bezos i Loren Sančez), ako Gavin i ja ne damo lažnu izjavu za medije da nemamo nikakvih saznanja u kojima sugerišemo da je AMI imao skrivenih političkih motiva u ovom slučaju - ističe Bezos. Takođe se od milijardera zahtevalo da prekine istragu koju je vodio.\nRanije je Bezos u svom blogu naveo da je AMI povezan sa Donaldom Trampom. Milijarder je dodao da je zbog vlasništva nad Vašington postom, stekao brojne moćne neprijatelje, uključujući i Donalda Trampa ali i njegovog prijatelja i direktora AMI-ja Dejvida Pekera.\nKompanija AMI ga je ucenjivala da prekine privatnu istragu koju je vodio Foto: Tanjug/AP, Profimedia/Promo/National Enquirer\nNE ŽALIM SBOG INVESTICIJE U "POST"\n- Moje vlasništvo nad Vašington postom je neizbežno značilo da će određeni moćni ljudi koji na pogrešan način doživaljavaju izveštavanje Vašington posta i pogrešno zaključiti da sam im neprijatelj. Predsednik Tramp je jedan od tih ljudi, ako je suditi po brojnim tvitovima. Takođe, izveštavanja našeg ubijenog kolumniste Džamala Kašogija u Vašington postu nije bilo popularno u određenim krugovima - ističe Bezos u blogu.\n- Ali ipak i pred svega, ne žalim zbog svoje investicije. Post je kritička institucija sa kritičkom misijom. Moje upravljanje Postom i moja podrška toj misiji, koja će ostati nepokolebljiva, je nešto na šta ću biti ponosan kada budem imao 90 godina i kada budem preispitivao svoj život. Naravno, ako budem bio srećan da živim toliko dugo - dodaje on.\nPoručili su mu da poseduju njegove intimne slike koje će objaviti Foto: Profimedia\nAFERE KOJE JE RASKRINKAO VAŠINGTON POST\nVašington post je naziv za američki dnevni list koji izlazi u Vašingtonu i predstavlja najpoznatiju, najčitaniju i najuticajniju publikaciju u tom gradu. Predstavlja takođe jednu od najstarijih publikacija u gradu, s obzirom da je prvi štampani primerak izašao 1877. godine. Post je takođe poznat i po ulozi koju su početkom 1970-ih njegovi reporteri Bob Vudvord i Karl Bernstejn imali prilikom pokretanja afere Votergejt i tako posredno doveli do kolapsa Niksonove administracije. Pored toga Post je poznat i po sledećim tekstovima i kritičkim mišljenjima.\nBivši američki predsednik Ričard Nikson Foto: Tanjug/AP\nSkandal je počeo kada su uhapšena petorica provalnika koji su upali u kancelariju Demokratskog nacionalnog komiteta u hotelu Votergejt u Vašingtonu 17. juna 1972. godine. Istragu je u početku vršio FBI da bi kasnije prešla u nadležnost Votergejt komiteta koji je obrazovao Senat SAD. Istragom se ispostavilo da je ova provala bila samo jedna u nizu nelegalnih aktivnosti a koje su obuhvatale zastrašivanje, političku špijunažu i sabotiranje. Za ovo je bio odgovoran Niksonov štab i ljudi lojalni njemu.\nUbijeni saudijski novinar Džamal Kašogi bio je dugogodišnji kolumnista ovog lista. On je svojim tekstovima oštro kritikovao saudijsku kraljevsku porodicu i vlast u Rijadu, posebno prestolonaslednika Mohameda bin Salmana. Sa druge strane aktuelni američki predsednik Donald Tramp i njegova administracija blisko sarađuju sa vlastima Saudijske Arabije.\nDžamal Kašogi, ubijeni saudijski novinar Foto: Tanjug/AP\nGodine 2007. Post je objavio dva teksta o zanemarivanju pacijenata i lošim uslovima lečenja u vojnom medicinskom centru "Valter Rid". Kada su tekstovi objavljeni usledio je veliki skandal. Nekoliko slučajeva zanemarivanja pacijenata je prijavljeno 2004. godine. Kada je izbio skandal, vojnici koji su prijavili slučajeve su kažnjavani svakodnevnim inspekcijama i prisiljavani su da ćute i da ne govore za medije.\nPost je dosta kritikova i administraciju bivšeg predsednika Džordža Buša, pa je list 2004. godine pozvao glasače da svoj glas daju Bušovom protivkandidatu Džonu Keriju.\nVašington Post je kritikovao Buša Foto: AP/Tanjug\nPost se, kao i mnogi drugi mediji u SAD, nastoji predstaviti kao politički neutralan i objektivan. Međutim, u američkoj javnosti, pogotovo njenom konzervativnom delu, vlada široko rasprostranjeno mišljenje kako je taj list, kao i većina štampanih, odnosno "tradicionalnih" medija, liberalno, odnosno levo orentisan.


Kompanije Fejsbuk i Gugl najavile su da će njihovi zaposleni koji rade od kuće zbog pandemije korona virusa moći da nastave s takvim radom do kraja godine.\nTehnološki giganti najavili su skoro otvaranje svojih kancelarija, ali i da će zaposlenima omogućiti veću fleksibilnost kada je reč o načinu rada.\nGugl je prvobitno saopštio da će raditi od kuće do 1. juna, a sada je produžio takav rad za još sedam meseci.\nFejsbuk navodi da kancelarije otvara 6. jula, ali da će većina onih koji mogu da rade od kuće moći tako da rade do kraja godine, prenosi BBC.\nSRBIJA ULAZI U PUTINOVU UNIJU Brnabić i Medvedev u Moskvi potpisuju Sporazum o slobodnoj trgovini\nPremijerka Srbije Ana Brnabić sastala se danas sa predsednikom Vlade Rusije Dmitrijem Medvedevim u Moskvi, gde će potpisati Sporazum o slobodnoj trgovini između Srbije i Evroazijske ekonomske unije.


Nemački investitori su za najbolje biznis ideje u regionu obezbedili podršku od milion evra, objavljeno je danas na konferenciji u Beogradu “Catch Pitch Challenge 2016”.\nNemački ambasador Aksel Ditman rekao je na otvaranju konferencije da je za razvoj srpske ekonomije ključan održiv razvoj i da na tome od 2000. godine zajednički rade Srbija i Nemačka.\nOn je podsetio da u Srbiji posluje više od 300 nemačkih investitora koji su otvorili više od 30.000 radnih mesta.\n“Važno je da uspešni budu ne samo strani investitori, već i da se podrži razvoj malih biznisa u Srbiji”, rekao je Ditman.\nPredsednik Privredne komore Srbije Marko Čadež obećao je podršku PKS-a početnicima u biznisu i dodao da je potpuno očekivano da je najveći broj prijavljenih iz oblasti IT tehnologija i poljoprivrde jer su to poslovi budućnosti u celom regionu.\n“Srbija vidi budućnost u mladima i novim industrijama, pa je rezultat ovog konkursa više nego pozitivan jer najviše projekata dolazi iz Srbije”, istakao je Čadež i dodao da je prošlo vreme tradicionalne privrede.


SEEbiz.eu / RS / I BiH ukida vize za državljane Kine\nukidanje viza za Kineze Aerodrom Nikola Tesla kineski turisti\nI BiH ukida vize za državljane Kine\nDatum objave: 11.11.2017. - 08:50:52\nSARAJEVO - Sporazumom koji je usvojilo Vijeće ministara BiH o ukidanju viza za građane Kine od prije dva dana, Bosna i Hercegovina pridružila se Srbiji i Crnoj Gori u olakšicama za kineske turiste kako bi otvorila vrata za njihov veći dolazak.\nUspostavljanjem direktne avionske linije između Pekinga i Beograda krajem septembra ove godine, u region dolazi više kineskih turista nego prije, u čemu turoperateri vide veliku šansu, uključujući i one u BiH.\nBosnu i Hercegovinu je u prvih osam mjeseci posjetilo 18.694 kineskih turista, što je 2,2 puta više nego u istom periodu prošle godine, kada ih je bilo 8.459, podaci su Agencije za statistiku BiH.\nSamo u septembru bilo je 4.283 dolazaka kineskih turista, što je 2,5 puta više nego u istom mjesecu godinu ranije.\nProsječno zadržavanje kineskih turista je 1,2 dana, što govori da bi trebalo osmisliti programe kako bi se gosti iz daleke zemlje sa Istoka što duže zadržali.\nPoznato je da kineski turisti rijetko idu samo u jednu zemlju i zato je u cijelom regionu potrebno napraviti cjelovite turističke programe za ove goste.\nU tom mislu posebno su u protkelom periodu bile aktivne Srbija i Crna Gora koje su izradile turističke programe čiji je cilj da se zajedničkim snagama dovedu kineski turisti. Već su potpisani strateški ugovori sa najvećim kineskim turoperatorima i inagurirane ture od devet dana (četiri dana kroz Srbiju i pet dana kroz Crnu Goru).\nOsim što su brojni, kineski turisti su i dobro platežni. U zapadnoj Evropi prosječno troše 1.600 eura, u drugim zemljama nešto manje, ali u svakom slučaju riječ je o turistima koje bi svaka zemlja ugostila.\nMlađi Kinezi uglavnom dolaze u Evropu zbog šopinga, ali i zabave, dok oni koji su bliži pedesetim godinama to čine da bi posjetili kulturno-istorijske znamenitosti.\nU 2016. godini više od 100 miliona turista u svijetu bilo iz Kine, a u Evropi ih je bilo 10 miliona.


Narko Diler, najnovije vesti - Naslovi.net\nSrpska modelsica se udala u zatvoru, a sada je progovorila o prinovi: Zbog jednog pitanja se postidela i nije znala šta da…\nModelsica Anastasija Buđić udala se prošle godine za narko-dilera Ivana Radovića Kokija, a venčanje se odigralo u zatvoru u Sremskoj Mitrovici, gde on služi kaznu. Pravu pometnju na društvenim mrežama su napravile fotografije nakon venčanja koje… »\nKurir: Modelsica koja se udala za narko-dilera izlazi iz grupe: Buđićeva otkrila sve planove, a zbog ovoga se postidela (foto)\nModelsica koja se udala za narko bosa otkrila šokantne detalje: Ovo sebi ne može da oprosti! (foto)\nAlo pre 21 dan\nIzlazi iz grupe. Anastasija Buđić svima je poznata kao kontroverzna članica grupe "Models", a sada je priznala da neće produžiti ugovor. Ona kaže da će prepustiti mlađim koleginicama da se pokažu, a na jedno pitanje koje su joj postavili pratioci… »\nAkcija policije u Lazarevcu: Uhapšen čovek s liste narko-dilera\nZoran I. (47) iz Lazarevca priveden je zbog sumnje da je trgovao drogom u ovom gradu. Zoran I. (47) iz Lazarevca uhapšen je zbog sumnje da je trgovao drogom. Privedeni Zoran je, inače, već više od godinu dana na spisku ozloglašenih narko-dilera iz… »\nUhapšen osumnjičeni za izazivanje požara u cvećari\nB92 pre 5 minutajoš 20 povezanih\nNovi magazin pre 3 satajoš 20 povezanih\nBBC News pre 12 minutajoš 19 povezanih\nPojačan nadzor na graničnim prelazima zbog virusa, ne putujte u Italiju!\nStefanović: Prvo da se istraži imovina političara i članova Vlade Srbije


Republikanci u Predstavničkom domu tokom sednice o potvrdi izbornih rezultata 6. januara\n"To veoma jasno pokazuje da moramo da idemo napred i pobedimo lošu i opasnu politiku demokrata", rekla je Čejni.\nLiz Čejni je glasala za opoziv Donalda Trampa\n"Ništa od ovoga se ne bi desilo da nije predsednika. Predsednik je mogao odmah da interveniše i spreči nasilje. Nije to uradio. Nikada u istoriji SAD nijedan predsednik nije tako pogazio ustav i zakletvu", rekla je Čejni posle nereda u kojima je stradalo pet osoba.\nGrin je rekla da ima tim koji upravlja njenim nalozima na društvenim mrežama, i da ne kontroliše svaku objavu. Na Tviteru je napisala da "demokrate žele da unište republikance, američku ekonomiju, ukinu slobode i izbrišu sve što je Bog stvorio". Ona je ranije ove nedelje razgovarala sa Trampom i ima njegovu podršku.\nMardžori Tejlor Grin ima podršku Donalda Trampa\nOvaj potez demokrata stavio je lidera republikanaca u Predstavničkom domu, Kevina Mekartija, u tešku poziciju jer mora da odluči da li će stati uz Grin - koju Tramp zove "zvezdom u usponu" - ili će je kazniti onako kako žele demokrate, ali i neki republikanci.\n"Odbacujemo sve što ima veze sa Kjunanonom, tome nema mesta u našoj partiji, i Mardžori Grin je to rekla na sastanku", rekao je Mekarti.


Nova krivična dela u Srbiji\nNaslov: Nova krivična dela u Srbiji 5/11/2015, 10:58\nBEOGRAD - Prevara, pronevera i primanje mita u obavljanju privredne delatnosti samo su neka od osam novih krivičnih dela koja će se ubuduće procesuirati u sferi privrednog kriminala.\nNacrt izmena i dopuna Krivičnog zakonika, koji je spremilo Ministarstvo pravde i koji ide na javnu raspravu, predviđa uvođenje novih krivičnih dela protiv privrede kako bi se osnažila borba protiv korupcije i bolje regulisali tržišni odnosi.\nOsim sedam novih krivičnih dela, potpuno je promenjeno i postojeće krivično delo prevare u osiguranju, koje je uvedeno 2009. godine, dok su krivična dela poput poreske utaje i zloupotrebe položaja nacrtom prilagođena realnim privrednim kretanjima u državi.\n- Postojeći Krivični zakonik nije u mogućnosti da zaštiti ni privrednike ni građane. S obzirom na to, Ministarstvo pravde je uradilo Nacrt izmena i dopuna KZ koje odgovaraju realnosti tranzicionog društva u kome živimo, kao i tržišnim odnosima koje je neophodno štititi - izjavio je Radomir Ilić, državni sekretar u Ministarstvu pravde. On je naglasio da ponašanja u tržišnoj privredi često mogu da dovedu do korupcije i oštećenja privrednih subjekata, građana ili države jer su definicije krivičnih dela previše uopštene i otežavaju dokazivanje pred sudom, a mogu da ugroze i prava okrivljenih.\n» Nova pravila na Belex-u\n» Pravosudje u Srbiji !?


Aerodrom Banja Luka očekuje svjetla budućnost kargo saobraćaja | Mixer portal\n25.10.2016 | Napisano pod: AKCIJA | Napisao: mixer\nDirektor Javnog preduzeća “Aerodromi Republike Srpske” Miroslav Janjić rekao je danas da će ta firma nakon izgradnje skladišta za kargo saobraćaj postati lider regiona u toj oblasti usluga.\nJanjić je istakao da se završetak izgradnje skladišta za avio-prevoz robe očekuje do 15. septembra naredne godine.\n“Nadam se da će to biti završeno u predviđenom periodu i da ćemo dobiti objekat koji nema cijela regija. Kargo saobraćaj je naše generalno opredjeljenje i komparativna prednost koja nam daje lidersku poziciju u tom poslu”, rekao je Janjić.\nNa pitanje da li Aerodrom Banjaluka može postati logistički centar i zbirno mjesto za privredne divove koji su, poput Kine, zainteresovani da plasiraju i reeksportuju robu na tržište EU i šire, Janjić je odgovorio da su otvoreni za dogovore sa svima.\n“Mi smo dovoljno blizu EU. Nismo članica, ali to ima prednosti, pogotovo kada je riječ o smještaju, preradi, doradi, prepakivanju, ukrupnjavanju i montaži roba. Dakle, ako su kineske kompanije prisutne ovdje u svemu, realno je očekivati da će tako biti i u ovom segmentu”, naveo je Janjić i dodao da bi razvojem djelatnosti aerodroma došlo i do velike potrebe za novim zapošljavanjem u Srpskoj.\nJanjić je ponovio da u Srpskoj postoji potreba putnika za prevozom niskotarifnim kompanijama, ali da je opredjeljenje Aerodroma Banjaluka linijski saobraćaj koji obezbjeđuje daleko viši nivo usluge, sadržaja i komfora.\n“Bez toga se ne može razgovarati o ozbiljnom vazdušnom saobraćaju. S druge strane, privlačenje niskotarifnih aviokompanija tražilo bi potpunu promjenu koncepta”, objasnio je Janjić.\nOn je dodao da su potpuno svjesni da postojeći nivo linijskog saobraćaja sa “Air Srbijom” nije dovoljan da opsluži količinu prevozne potrebe koju generiše područje banjalučke regije i Aerodroma Banjaluka.\n“U tom pravcu želimo da razvijamo i proširimo linijski saobraćaj. Tek ako se u budućnosti pokaže da to nije rješenje, solucija broj dva su možda niskotarifne kompanije”, naveo je Janjić.\nKada je riječ o nedavno pominjanom strateškom partnerstvu Aerodroma Republike Srpske i Aerodroma “Nikola Tesla” Beograd, Janjić je rekao da na tom planu još nema ništa konkretno, te da je sve u fazi ozbiljnih promišljanja koja bi trebalo da daju određene rezultate.\n“Imamo odlične odnose i saradnju sa Aerodromom ‘Nikola Tesla’, koji je lider u regionu, ali je strateško partnerstvo stvar dogovora vlada Srpske i Srbije”, poručio je Janjić.\nOn je dodao i da bi rekonstrukciju i proširenje zgrade Aerodroma Banjaluka trebalo očekivati do 15. septembra naredne godine, te da se sve odvija prema planovima.\nJanjić je ranije rekao da će aerodromska zgrada dobiti novih 397 metara kvadratnih, dok će skladište za avio-prevoz robe imati površinu od 1.360 metara kvadratnih.


Izvor: Pravda arhiva vesti 19.03.2019 - Naslovi.net\nGrađanski protest „1 od 5 miliona“ tokom vikenda u potpunosti i formalno je preuzela opozicija i lideri okupljeni u Savezu za Srbiju, među kojima se posebno istakao lider Dveri Boško Obradović. To neoborivo, između ostalog, dokazuje činjenica da… »\nKosovski premijer Ramuš Haradinaj negirao je danas da se Priština meša u beogradske proteste. Haradinaj tvrdi da Priština nije u situaciji da ima bilo kakav uticaj na dešavanja u Beogradu, prenela je RTK 2. On je ponovio stav da se dijalog sa… »\nKairo i Moskva potpisali su ugovor vredan 2 milijarde dolara za kupovinu najmodernijeg naoružanja. Prema ranijem dogovoru, Egipat će u svojoj ratnoj floti imati najmodernije avione poslednje generacije. Ugovorena je kupovina više od 20 ruskih Su-35… »\n19.03.2019 Pravda, kategorije


Tužilački savjet u dubokom snu: Bura u SDT im ne smeta – Borba\nTužilački savjet je u dubokom snu i ne oglašava se, uprkos činjenici da danima traje medijsko prepucavanje na relaciji glavni specijalni tužilac Milivoje Katnić – specijalni tužilac Živko Savović, da se iznose tajni podaci i oštre međusobne optužbe…\nUmjesto da zakažu hitnu sjednicu na kojoj će razmatrati da li ima elemenata za postupak razrješenja GST-a Milivoja Katnića ili neke druge teže disciplinske ili etičke odgovornosti, članovi Savjeta ćute i ne odgovaraju na pitanja “Vijesti” – šta će da učine povodom slučaja u Specijalnom državnom tužilaštvu.\n“Vijesti” su juče pitale Tužilački savjet, na čijem čelu je Vrhovni državni tužilac Ivica Stanković, u vezi sa tim da li će pokrenuti postupak razrješenja protiv Katnića zbog toga što je u petak skinuo oznaku tajnosti sa tri transkripta razgovora, koje je SDT mjerama tajnog nadzora prikupilo u septembru 2017. godine, ali odgovor do zaključenja lista nije stigao.\nIz tog tijela nije odgovoreno ni da li se medijskim prepucavanjem unutar SDT-a grubo unižava tužilačka organizacija i šta će tim povodom da urade.\nPrema informacijama ovog lista, Tužilačkom savjetu juče tokom dana niko nije dostavio incijativu za održavanje sjednice, a nekoliko članova TS-a koje su “Vijesti” kontaktirale – saopštili su da ne žele da iznose lični stav povodom najnovijeg slučaja u SDT-u.\nPredsjednik Upravnog odobra Instituta Alternativa Stevo Muk, “Vijestima” je prije dva dana kazao da Katnićevo objavljivanje transkripta razgovora može biti osnov za pokretanje postupka njegovog razrješenja sa funkcije glavnog specijalnog tužioca.\nPoručio je da Tužilački savjet mora hitno djelovati u tom pravcu, jer ima nadležnost da suspenduje i razrješava tužioce i rukovodioce tužilaštva. Konstatovao je i da je Katnićeva ostavka, bez ucjena, način da se riješi spor oko reforme tužilačke organizacije.\n“Članovi TS sada mogu proaktivno pokazati da su spremni da ispune svoje ustavne i zakonske nadležnosti i spase čast državnog tužilaštva. Glavni specijalni tužilac može se razriješiti za najteže disciplinske prekršaje”. Prema Zakonu o tužilačkom savjetu, član 126 predviđa da predlog za razrješenje mogu dostaviti neposredni rukovodilac tužilaštva, vrhovni državni tužilac i ministar pravde.\nPredlog za razrješenje mora se podnijeti odmah po saznanju da je tužilac počinio neki teži disciplinski prekršaj.\nTeži disciplinski prekršaj je između ostalog i ako tužilac javno iznosi informacije koje je saznao postupajući u predmetima ili vršeći tužilačku funkciju.\n“Da je ovaj sastav Tužilačkog savjeta htio da se bavi ovim slučajem imali su dovoljno vremena da zakažu sjednicu i da privremeno udalje sa posla tužioca protiv koga su pokrenuli postupak razrješenja sa funkcije”, kazao je jedan od sagovornika “Vijesti”.\nBečić: Svi lokalni izbori da se održavaju istog dana


FESTIVAL ITALIJANSKOG FILMA – Aha Magazin\nPod pokroviteljstvom Ambasade Republike Italije u Beogradu, kulturno udruženje Excellence predstavlja Festival italijanskog filma u saradnji sa Italijanskim institutom za kulturu u Beogradu, Jugoslovenskom kinotekom i Italijanskim ministarstvom za kulturno nasleđe i turizam (MIBACT). Od 16. do 24. septembra festival će biti posvećen novom italijanskom filmu i postaje najvažniji na Balkanu u predstavljanju italijanske savremene kinematografije. Sve projekcije održavaju se u Jugoslovenskoj kinoteci u Uzun Mirkovoj 1 u Beogradu. Kao dodatak projekcijama, 17. i 18. septembra Jugoslovenska kinoteka biće domaćin profesionalnih susreta filmskog tržišta dve zemlje, sa ciljem stvaranja koprodukcija ili samostalnih produkcija. Pored producenata i filmskih distributera, na poslovnim susretima učestvuju i predstavnici za film ministarstva Italije za kulturno nasleđe i turizam (MIBACT), Italijanske filmske komisije, asocijacije ANICA i predstavnik RAI Cinema za kupovinu inostranog programa. Biće organizovana i poseta filmskim studijima u okolini Beograda. Pored toga, italijanskim filmskim predstavnicima biće prikazani novi filmovi srpske kinematografije.\nOvogodišnje izdanje festivala prikazaće novu generaciju italijanskih reditelja, a sam događaj predstavlja saradnju Jugoslovenske kinoteke i Instituta Luče Činečita (Istituto Luce Cinecittà) koji zajedno selektuju filmove i organizuju posete filmskih delegacija dve zemlje. Festival će 16. septembra u Jugoslovenskoj kinoteci otvoriti proslavljeni italijanski reditelj Paolo Đenoveze (Paolo Genovese), reditelj ovogodišnjeg blokbastera u Italiji „Potpuni stranci“, koji će nakon projekcije razgovarati sa publikom.\nFestival će biti svečano otvoren u subotu 16. septembra u 17.00 časova u Jugoslovenskoj kinoteci. Projekcija filma „Potpuni stranci“ počinje u 18.00 časova.


Općina nastavlja pomagati pčelarima Sanskog Mosta\nPčelari sa područja općine Sanski Most godinama imaju probleme sa pojavom različitih napasnika koji čine štetu u pčelinjacima. Jedna od njih je i pojava varoe, bolesti pčela koja je sve prisutnija na ovim područjima. Kako bi se izborili sa ovom opakom bolesti, zahvaljujući pomoći općine Sanski Most, danas je pčelarima izvršena podjela lijekova protiv varoe, koji će biti od velike koristi za suzbijanje ove pošasti.\nZa ukupno 143 člana udruženja pčelara „Sana med“ iz Sanskog Mosta podijeljena je pomoć u vidu lijekova za suzbijanje varoe u košnicama, a ovom prilikom izvršena je i prezentacija njegove primjene. Kako nas je upoznao Asmir Lišančić, predsjednik udruženja pčelara, posljednjih godina povećano je prisustvo ove bolesti koja napada pčelinja društva. On je ovom prilikom izrazio zadovoljstvo i zahvalnost na podršci od strane općine, te je izrazio očekivanja da će ovakav vid saradnje biti nastavljen u narednom periodu.


Koliko je BiH daleko od članstva u EU? - MojCazin\nKoliko je BiH daleko od članstva u EU?\nUspostavljanje vladavine prava, veća transparentnost, reforme – sve su to pojmovi koje bh građani slušaju već 20 godina u porukama evropskih zvaničnika.\nDok raste uticaj Kine u svijetu i Rusije u regionu postavlja se pitanje: koliko je BiH daleko od članstva u EU i da li EU zapravo želi primiti države Zapadnog Balkana u svoje članstvo?!\nEU više ne može garantovati sigurno članstvo državama Zapadnog Balkana – natpis je Rojtersa koji je izazvao brojne reakcije. Politički analitičar Agon Maljići smatra da to nije nikakva novost, dok Jasmin Mujanović objašnjava da se EU sprema ozvaničiti ono što je odavno poznato: zemlje Zapadnog Balkana neće biti primljene u EU. Saradnik Vijeća za demokratizaciju Bodo Weber objašnjava da zbog disharmonije unutar unije može doći do porasta euroskepticizma u državama Zapadnog Balkana.\n“Radi se o presudnim pitanjima. Sljedeća godina je, vjerujem, presudna godina o budućnosti EU politike prema Z. Balkanu koja je počivala na perspektivi članstva. EU nema alternativu politici proširenja, koja počiva na perspektivi članstva”, kazao ke Bodo Weber, saradnik Vijeća za demokratizaciju.\nFrancuska predvodi zaustavljanje proširenja jer smatra da EU prvo treba riješiti probleme unutar same unije. Podjele su sve veće, a politika proširenja je, kaže dugogodišnji novinar Sead Numanović, odavno mrtva.\n“Kosovo je prije pet godina ispunilo sve uslove za bezvizni režim, oni i dan danas čekaju ispred evropskih ambasada za vize. Svake godine im najavljuju, ali ništa… jer im države ne dopuštaju. Makedonija je morala promijeniti ime… ušli u NATO i onda čekaju dvije godine da počnu pregovore zbog jedne Bugarske, koja je zamislite u EU, i koja kao i Francuska i Njemačka ima isti glas i taj proces stoji”, smatra Numanović\nSa druge strane iz Evropske komisije na naš upit odgovaraju da se zalažu za proširenje unije i da je ona strateško ulaganje u sigurnost Evrope. Opredijeljenost ka proširenju istakla je i predsjednica Evropske komisije tokom posjete zemljama Zapadnog Balkana. No, činjenica da samo jedna članica može zaustaviti ovaj proces ne daje veliku nadu.\n“U slučaju Francuske, na primjer, smatram da su razlozi sasvim sebični. Ti razlozi uključuju to kako vlast funkcioniše u Evropskom vijeću. Njima se jednostavno ne sviđa šansa da se šest malih država priključi Evropskom vijeću i da postanu jednaki za stolom gdje se odluke donose”, kazao je John O'Brennan, stručnjak za evropske integracije .\nSvih ovih činjenica trebamo biti svjesni, ali je sama opredijeljenost za reforme i zapadne vrijednosti najvažnija i ona mora biti prioritet, smatra univerzitetski profesor Sead Selimović.\n“EU je u velikoj krizi, a BiH treba da jača svoje institucije, svoj sistem i da vjeruje u svoje sposobnosti, ako želi naravno da egzistira kao moderna država unutar Evrope, ali i svjetske demokratske zajednice. Evropska unija sigurno neće ostaviti BiH. Ona je dio Evrope i ona je u planovima Evrope”, kaže Selimović.\nZemlja na raskrsnici svjetova, kako često opisuju Bosnu i Hercegovinu i dalje će biti interesantna svim međunarodnim silama. Možda je, kažu naši sagovornici, njena sudbina da uvijek bude na razmeđu.\nPreminuo muškarac koga je udario voz u Blažuju\nPoznato kada će se održati ceremonija dodjele Zlatne lopte\nGradsko vijeće Sarajeva: Usvojen prijedlog o podizanju spomen-obilježja Kazani


Horoskop za period (09.5-16-5)\nEvo šta vam kažu zvezde\nHoroskop za ovaj znak predviđa, novo saznanje pozitivno utiče na vašu motivaciju i na profesionalnu orijentaciju. Sada imate dobru volju da se angažujete na nekim zadacima koje možete da rešavate u dogovoru sa saradnicima. Ne treba da se opterećujete sa nekim novčanim pitanjima, jer uskoro ćete rešiti i te dileme. Ljubavni događaji koje naslućujete imaju neku neobičnu draž. Dopadaju vam se postupci koje čini partner i to vas navodi da promenite svoje odluke. Prati vas ljubavna inspiracija.


Mnogi su posumnjali i da tehnički problemi nisu slučajno nastali, a to je danas potvrdila i TV Arena Sport krivičnim prijavama protiv nepoznatog lica zbog nestanka električne energije u strujnom ormaru na koji je bilo priključeno reportažno vozilo ove kompanije.\n- Nikome nećemo dozvoliti da se igra sa ugledom naše kompanije - navodi se u saopštenju televizije Arena Sport.\nKako se navodi u saopštenju kompanije tehničkih problema nije bilo na Areninoj opremi, a indikativna je činjenica da je električna energija isključena samo na električnom ormaru na koji je bilo priključeno njeno reportažno vozilo. Napajanje strujom u svim drugim delovima hale “Aleksandar Nikolić“ bilo potpuno normalno.\n- Apostrofiram da nikome nećemo dozvoliti da se igra sa ugledom naše kompanije, ugledom Telekoma Srbije, ugledom naše države i njenih institucija - navodi se u saopštenju koje je potpisao direktor "Arene Channels" grupe Nebojša Žugić.\nArena naravno nije mogla da otkrije ko je isekao struju u dvorani “Aleksandar Nikolić“, ali se u saopštenju sugeriše da je cilj ove sabotaže bio baš da se nanese šteta baš toj TV kući, a ne timovima učesnicima.\nNapominje se da je posle ovog događaja, prema očekivanjima, kompanija primila veliki niz prigovora što gledalaca, što organizatora takmičenja, što oglašivača.\n- Reakcija javnosti je bila dramatična, navodi se uz napomenu: Ozbiljnoj medijskoj kući, kakva je naša, a koja se bavi emitovanjem i prenosom sportskih događaja, usled narušavanja reputacije i poslovnog ugleda, ovakvi postupci ostavljaju dalekosežne posledice na dalje poslovanje.


Филип Родић: Судски утврђене чињенице - Нови Стандард\nDžesija Tafera iz SAD su do gubilišta odvele naknadno opovrgnute „sudski utvrđene činjenice“, u zemlji koja se hvali najsavršenijim pravosudnim sistemom na svetu\nOčekivalo bi se da su upravo borci za ljudska prava u prvom redu borbe za utvrđivanje istine i ispravljanje eventualne nepravde počinjene pred sudom, a ne da zagovaraju gušenje pokušaja da se neki zločin do kraja rasvetli.\nDžesi Tafero bio je pravosnažno osuđen na smrt zbog ubistva dvojice policajaca na Floridi, na osnovu svedočenja njegovog prijatelja Valtera Roudsa, koji se nagodio s tužilaštvom. Na osnovu ovako “sudski utvrđenih činjenica”, Tafero je 4. maja 1990. izuzetno brutalno pogubljen na električnoj stolici iz trećeg pokušaja. Dve godine posle pogubljenja, 1992, ispostavilo se, međutim, da “sudski utvrđene činjenice” nisu bile baš u skladu sa istinom, a do ovog saznanja se došlo zahvaljujući rekonstrukciji zločina koja je dokazala da je ubistva počinila druga osoba – upravo “krunski svedok” Valter Rouds.\nOvo je samo jedan u nizu slučajeva u SAD, koje se hvale najsavršenijim pravosudnim sistemom na svetu, da je smrtna kazna izvršena nad nedužnom osobom koju su do gubilišta odvele naknadno opovrgnute “sudski utvrđene činjenice”. Prema mišljenju grupe stručnjaka predvođene profesorom prava sa Univerziteta u Mičigenu Semjuelom Grosom, broj nepravednih presuda na smrt u Sjedinjenim Državama iznosi najmanje četiri procenta.\nPrema njegovom mišljenju, ova statistika “vrlo verovatno umanjuje” stvarni problem nepravednih presuda, jer je, posle donošenja presude, malo motiva, ali i novca da se “sudski utvrđene činjenice” opovrgnu, pa postaje “malo verovatno” da će nepravda biti raskrinkana. U brojnim slučajevima, poput slučaja Džozefa Rodžera O’Dela, pogubljenog 1997. u Virdžiniji, sama država se pobunila protiv revizije, jer bi već mogućnost da novi dokazi osuđenog oslobode krivice, kako je tada rekao državni tužilac, dovela do toga da se “sa krovova viče kako je Virdžinija pogubila nedužnog čoveka”, pa su novi dokazi uništeni.\nU svim ovim slučajevima borci za ljudska prava su u ime javnosti i nedužnih žrtava državne (ne)pravde predvodili bitku za otkrivanje istine i ustanovljavanje pravde, nasuprot ranije “sudski ustanovljenim činjenicama”. Zbog toga je čudno kada se isti ti “borci za ljudska prava” gromoglasno pobune kada neko pokuša da ospori “sudski utvrđene činjenice”.\nUpravo to se desilo ovih dana s knjigom “Tuzlanska kapija – režirana tragedija”, u kojoj se iznose nalazi, uključujući i onaj dobijen rekonstrukcijom zločina na poligonu u Nikincima, dakle nalazi koji osporavaju zvanični narativ prema kojem su ljudi ubijeni u Tuzli 1995. godine nastradali od granate ispaljene sa srpskih položaja.\nZbog ovog zločina pred Sudom BiH 2014. godine na 20 godina robije pravosnažno je osuđen Novak Đukić, tadašnji komandant taktičke grupe “Ozren” Vojske Republike Srpske, jer je, navodno, izdao naređenje za ispaljivanje granate. Inicijativa mladih za ljudska prava, Fond za humanitarno pravo i mnogi drugi protive se dovođenju u pitanje “činjenica” koje je ustanovio sud koji je, isto tako pravosnažno, oslobodio Nasera Orića, na primer.\nNjihovo protivljenje utvrđivanju istine i mogućem opovrgavanju ranije “sudski utvrđenih činjenica” (što je floskula upravo Fonda za humanitarno pravo) i ne čudi toliko. Svi smo ovde već odavno navikli na vrlo selektivan pristup pravdi i istini kada su domaće organizacije za zaštitu ljudskih prava u pitanju. Malo je čudnije da jedna visoka funkcionerka ugledne i poštovane međunarodne organizacije, kakva je visoka komesarka za ljudska prava Saveta Evrope Dunja Mijatović, kao oparena skoči protiv napora da se utvrdi istina, pa makar ti napori bili i potpuno promašeni, a nisu.\nI za nju pokušaj da se utvrdi istina predstavlja “negiranje ili relativizaciju” zločina, a iznošenje novih dokaza je “falsifikovanje i dezinformisanje”. Da nisu i svi oni koji su se borili za ustanovljavanje istine u slučajevima “Tafero”, “O’Del” i mnogim drugim “falsifikatori i dezinformatori”? Tužilac iz Virdžinije bi sigurno tako nešto rekao, ali borac za ljudska prava?\nProblem je u tome, međutim, što i ovi “ljudskopravaši” od Inicijative do Dunje Mijatović imaju isti interes kao i virdžinijski tužilac, da “sudski utvrđene činjenice” ne budu demantovane, pa će zbog toga ići i toliko daleko da nepodobni dokazi budu uništeni. Oni nikako ne žele da se ispostavi da je počinjena nepravda, pa da se s “krovova viče” kako je međunarodna pravda ili BiH pravda osudila nedužnog čoveka.\nOni su verovatno jedini borci za ljudska prava na svetu koji se ne vode parolom da je bolje da sto zločinaca bude na slobodi nego da jedan nedužan bude u zatvoru. Oni bi, po svemu sudeći, da stotinu onih što su počinili zločine nad Srbima budu slobodni, a da jedan nedužni Srbin robija. Mnogo je motiva koje Mijatovićeva ima u ovom slučaju da se istina ne utvrdi. Počevši od uloge koju je njena majka imala u ratu u BiH pa do interesa kojima služi na svojoj funkciji. Ako nije tako, zašto se u ovom slučaju nepitana oglasila, a u slučaju Džulijana Asanža ćuti, iako je u više navrata pozvana da se oglasi?\nNaslovna fotografija: fajar.co.id\nPreporučujemozločinljudska pravapravosuđepresudesudFilip Rodić


Saša Savić, diplomirani profesor fizičkog vaspitanja - DEČIJA LUKA - Dnevni dečiji boravak - Centar za edukaciju i unapređenje učenja\n2. jula 2019. 3. jula 2019. Likes0 Comments 0\nDiplomirao je 2001. godine na Fakultetu za fizičku kulturu u Novom Sadu. Sportom se bavi od detinjstva, višestruki je prvak države, osvajač mnogobrojnih međunarodnih medalja. Poseduje višegodišnje iskustvo u radu sa decom i vrhunskim sportistima. Od 2018. godine angažovan je u radu nacionalnog tima Srbije u karateu na mestu selektora za kadete, juniore i muške seniore.\nZnačaj sporta u dečijem razvoju\nPrioritet svake porodice treba da predstavlja zdravlje i pravilan razvoj njenih najmlađih članova. Svedoci smo da se u vreme tehnološkog razvoja mladi sve više povlače u sebe i otuđuju od okruženja. S druge strane, urbanizacijom društva i čestom upotrebom motornih vozila umanjuje se njihova mišićna aktivnost. Posledice ovakvog načina života su sve prisutnije – sve je veći broj dece koja imaju probleme sa deformitetima kičmenog stuba i stopala, ili gojaznošću. Upravo sport i sportske aktivnosti nude mogućnost prevencije ovakvih pojava.\nVođeni željom da predupredimo ovakve pojave, u našem dnevnom boravku organizujemo vežbanje sa ciljem prevencije deformiteta. Uz igru i smeh korektivna gimnastika postaje zabavna i prijatna aktivnost. U cilju razvoja socijalizacije, timskog duha i motorike nudimo Vašim mališanima i mogućnost da uživaju u sportskim danima provedenim u prirodi. Jačanje samopouzdanja, izgradnja radnih navika i osećaja pripadnosti kolektivu, samo su neki od benefita koje sport nudi najmlađima.


PepsiCo i Pretty Loud brend zajedno u misiji prihvatanja različitosti - Sve o novcu\nHome\tLifestyle\tPepsiCo i Pretty Loud brend zajedno u misiji prihvatanja različitosti\nKompanija PepsiCo novu godinu otpočela je saradnjom sa Pretty Loud bendom, prvim ženskim romskim hip-hop bendom u svetu. Saradnja je pokrenuta u cilju pružanja podrške socijalno ugroženim grupama društva i usmerena je ka njihovom značajnijem uključivanju u poslovne, ali i društvene tokove zajednice u kojoj žive.\nPretty Loud bend je ženski bend iz Srbije koji se kroz muziku bori za prihvatanje različitosti kao preduslov ravnopravnosti, ali ujedno i prava na izbor svih onih koji su drugačiji. Bend je deo GRUBB fondacije, koja svojim programima ujedinjuje obrazovanje, umetnost, kulturu i socijalno preduzetništvo kako bi doprinela povećanju mogućnosti za zapošljavanje romske omladine i podržala njihovu dugoročnu društvenu integraciju. Jednogodišnja saradnja sa kompanijom PepsiCo za cilj ima podizanje svesti o potrebama i izazovima sa kojima se Romi, kao najveća etnička manjina u Evropi suočavaju. Na starom kontinentu živi oko 12 miliona Roma, ali su oni i dalje izloženi diskriminaciji na različitim nivoima, a dodatno se žene romske pripadnosti suočavaju sa dvostrukom diskriminacijom.\n„Saradnja sa Pretty Loud predstavlja prirodan sledeći korak PepsiCo strategije različitosti i inkluzivnosti. Snažna poruka koju ovaj bend šalje o emancipaciji i obrazovanju devojčica i devojaka podstakla nas je da pronađemo način da pomognemo da se njihov glas još dalje čuje. PepsiCo je kompanija u kojoj se poštuju i neguju različitosti, u kojoj niko ne sme biti diskriminisan na osnovu rase, pola, seksualnog identiteta ili bilo kog drugog ličnog svojstva. U poslednje tri godine smo mnogo uradili na unapređenju svesti, a za naredne tri godine imamo još ambicioznije planove, o kojima će se tek čuti. Mogu da kažem samo da sam ponosna na tim koji pomera granice, i postavlja nove standarde etičkog poslovanja u našem regionu”, izjavila je Tijana Tadić, HR direktor u kompaniji PepsiCo.\nOvim povodom, devojke iz Pretty Loud benda poručile su da su veoma srećne što je jedna velika kompanija kao što je PepsiCo, postala partner u njihovoj misiji.\n„Mnogo nam znači što PepsiCo veruje u nas, i što imaju poverenje da mi našom muzikom i porukom zajedno sa njima menjamo društvo na bolje. Pre svega se obraćamo mladima jer oni mogu da postanu primer generacijama koje dolaze. Drago nam je da PepsiCo kao internacionalna kompanija podržava naš rad i što će se naše pesme čuti daleko“, istakle su ove talentovane devojke.\nKompanija PepsiCo će i u buduće nastojati da interno pruža podsticaj inkluziji i prihvatanju različitosti kroz mentorske programe i aktivnosti koje su u skladu sa nedavno predstavljenom Pep+ strategijom koja podrazumeva kreiranja pozitivnog lanca vrednosti zasnovanom na poštovanju osnovnih principa jednakosti, različitosti i inkluzije.\nPepsiCoPretty Loud bend\nDijeta i budžet – koliko je novca potrebno...\nPriča o „Portretu Adele Bloch Bauer I“ Gustava...


Kreiranje i upravljanje brendom kao faktor razvoja i konkurentnosti | Privredna komora Crne Gore\nPrivredna komora Crne Gore, u saradnji sa Sekretarijatom za preduzetništvo Glavnog grada, organizovala je 14. septembra 2021. godine seminar na temu „Kreiranje i upravljanje brendom kao faktor razvoja i konkurentnosti u Crnoj Gori“.\nUpravljanje brendovima (brend menadžment) predstavlja jednu od glavnih preokupacija i sfera interesovanja savremenog marketing menadžmenta. Razlog ovome je što je brend postao ključni faktor uspjeha u borbi za potrošače u savremenoj eri. Osnovni cilj seminara bio je da se polaznici osposobe da, u uslovima savremene tržišne privrede, efektivno i efikasno upravljaju izgradnjom brenda i njegovim pozicioniranjem na tržištu, te da na taj način doprinesu ostvarenju misije, ciljeva i strategija preduzeća.\n- Seminar obuhvata problematiku analize identitetskih i percepcijskih obilježja i osobenosti brenda u procesu njegovog profilisanja i pozicioniranja, te kreiranje optimalnih strategijskih odgovora za dugoročno upravljanje brendom i njegovom vrijednošću, sa krajnjim ciljem da se brend vremenom usmjeri sa nacionalnog na globalno područje – kazao je u uvodnom obraćanju dr Mladen Perazić, direktor Sektora za obrazovanje i kvalitet Privredne komore.\nPrema njegovim riječima, poseban akcenat seminara stavljen je na analizu nivoa razvoja koncepta brenda u Crnoj Gori, te šanse i ograničenja sa kojma se suočava crnogorska privreda i društvo u ovom pogledu.\n- Namjera je da se, kroz različte aspekte obrade, pokaže da je u savremenom (digitalnom) dobu brend jedna od najvrijednijih imovina kompanija – rekao je Perazić.\nPredavač je bio dr Boban Melović, profesor na Univerzitetu Crne Gore, predavač iz oblasti marketinga i menadžmenta, dobitnik priznanja za postignute rezultate i posebne doprinose u razvoju naučno-istraživačkog rada i međunarodnog pozicioniranja (2019, 2020). Njegovo predavanje je bilo interaktivno, kroz rješavanje problemskih situacija, diskusiju, vježbu, individualno i timsko učešće, analizu studija slučaja i testiranje.\nPrema njegovim riječima, kreirati uspješan brend, koji može da se sa vodećim svjetskim brendovima ravnopravno uključi u borbu za potrošače, na domaćem tržištu, ali i na drugim tržištima, postaje ključ uspjeha savremenog poslovanja.\n- Poruka privrednicima je da moraju imati na umu činjenicu da je u izgradnji brenda potrebna posvećenost i strpljenje, odnosno vrijeme. Drugim riječima, privrednici treba da imaju u vidu da se dobar brend ne pravi preko noći, odnosno da se brend stvara, a ne proglašava – naglasio je on.\nIako u prvi mah djeluje da je brendiranje više potrebno velikim kompanijama, koje preferiraju globalno poslovanje, sve veći broj malih i srednjih preduzeća shvata značaj brenda i neminovnost primjene ovog koncepta, čak i onda kada je njihovo poslovanje dominantno lokalno orijentisano, dodaje Melović. Privrednici su sve više svjesni da konkurencija jača i neophodno je razvijati modele kreiranja brenda i izgradnje pozitivnog imidža, kako bi se obezbijedio dugoročni opstanak na tržištu.\n- Uspjeh poslovanja preduzeća u savremenom dobu zavisi od sposobnosti kreiranja sopstvenog brenda ili integracije u neki od postojećih lanaca vrijednosti na globalnom nivou. To dalje znači da je, bez obzira na veličinu, neophodno obezbijediti prilagođavanje preduzeća i njegovog brenda ekonomskom, pravnom, kulturološkom, političkom, socijalnom i demografskom okruženju. Dakle, kako bi se ojačala ukupna konkurentnost i prepoznatljivost, kao i izgradnja i unapređenje elemenata nacionalnog brenda i pojedinačnih brendova iz Crne Gore, neophodno je znatno veće podsticanje primjene brendiranja i marketinga – rekao je Melović.\nNaglašava da nema područja koje ne može biti predmet brendiranja i nema privredne oblasti za koju brend nije relevantan. U crnogorskim uslovima primjena koncepta brenda poseban značaj ima u tržišnom nastupu sektora koji su prepoznati kao važni strategijski pravci razvoja Crne Gore. Tu se, prije svega, misli na turizam, poljoprivredu i proizvodnju prehrambenih proizvoda, mala i srednja preduzeća, kao i druga ka međunarodnom tržištu orijentisana preduzeća.\n- To ne znači da se i u svim drugim segmentima privrede ne treba baviti brendiranjem. Naprotiv. Na sreću, imamo sjajne primjere brendiranja u turizmu, zatim u proizvodnji vina, u mlječnoj i mesnoj industriji, ali i među nekim drugim proizvodima, kao što je brendiranje crnogorskog meda, koje je poslednjih godina aktuelno – dodaje Melović.\nOn je apostrofirao da je za bolje rezultate na polju brendiranja važna i institucionalna podrška u koju se moraju uključiti vlade, privredne komore i druge resorne institucije država, ali i privrednici jer su svi na istom zadatku.\n- Kada je riječ o našoj zemlji, kao pozitivan primjer podrške izgradnji prepoznatljivih brendova možemo navesti projekat Privredne komore - Dobro iz Crne Gorе, čiji je cilj da se, kroz identifikovanje proizvoda prema kvalitetu, omogući stvaranje konkurentnih brendova namijenjenih domaćem tržištu, kao i prepoznatljivih i kvalitetnih brendova za inostranstvo. To je dobar način da se omogući kreiranje institucionalnih kampanja crnogorskih potencijala u cilju izgradnje prepoznatljivih brendova sa našeg prostora – zaključio je predavač.


PROSLAVA SE PRETVORILA U HAOS: NAVIJAČI CRVENE ZVEZDE SLAVILI PA SE POTUKLI | Hayat.ba\nPROSLAVA SE PRETVORILA U HAOS: NAVIJAČI CRVENE ZVEZDE SLAVILI PA SE POTUKLI\nNavijači Crvene zvezde potukli su se s policijcima u beogradskoj Beton dvorani tokom večerašnje proslave titule Crveno-belih, javljaju srbijanski mediji.\nNaime, simpatizeri Zvezde okupile su se večeras na obalama Save da bi proslavili 32. trofej prvaka države. Međutim, proslava se pretvorila u haos gdje su oštećeni lokali u tom dijelu grada uz rijeku.\nZvezdini navijači su se organizovali i od 19:30 sati je na Savi počela ceremonija koja je trajala dva sata.\nTokom ceremonije je došlo do sukoba, a u blizini su lokali koje osiguravaju navijači rivalskog Partizana pa se pretpostavljalo da je došlo do sukoba navijačkih grupa.\nMeđutim, Nova.rs je od policije na mjestu događaja saznala da pristalica crno-belih nije bilo u tom trenutku na poprištu tučnjave.\nNastala je veća materijalne štete, a policija je morala intervenisati. Stigli su i specijalci u džipovima, zaštićeni pancirima i postavljeni tako da osiguraju taj prostor.


I ovog puta cigarete su poskupele zbog poštovanja akciznog kalendara, kojim je do kraja 2020. godine predviđeno povećanje državnih nameta dva puta godišnje, i to do kraja januara i jula. Iz istih razloga, 1. februara ove godine cene paklica su porasle za 10 dinara.\n- Cigarete su opterećene sa dve vrste akciza: proporcionalne, koje iznose 33 odsto, i specifične, koje rastu za 1,5 dinara dva puta godišnje. Državni deo po svakoj paklici od poslednje korekcije iznosiće 68,5 dinara, odnosno 1,5 dinara više nego dosad. Toliki rast, međutim, vuče i ostale troškove koje proizvođači imaju, pa rastu i cene - objašnjavaju duvandžije.\nPrema novim cenama, paklica Pall Mall-a umesto 260 dinara košta 270. Toliko će od srede koštati i LM. Za Lucky Strike je potrebno 290 dinara, a Rothmans 260 dinara. Paklice Bonda u mekom pakovanju uskoro će koštati 350 dinara, a za ostale vrste ovih cigareta biće potrebno deset dinara više. Chesterfield će od srede koštati 280 i 290 dinara, za IV 120 biće potrebno čak 370 dinara. Paklica Marlbora će biti 340 i 350, dok će Parliament Aqua Blue biti neophodno čak 390 dinara.\nNaša zemlja je jedna od onih sa najjeftinijim cigaretama. Do kraja 2020. godine Srbija ima obavezu da dostigne standarde EU, koje propisuju da je visina minimalne akcize 90 EUR na 1.000 cigareta. Trenutno, akcize u Srbiji su oko 60 EUR na 1.000 cigareta, pišu Novosti.


Novosti na Urbanpark.rs - novi proizvodi, uredjenje dvorista i parka\nNovosti, Uređenje dvorišta - savetiBy Vladimir Jovanic 04/10/2021\nOvog leta, naša firma imala je čast da jednim delom doprinese estetici i udobnosti stambeno-poslovnog kompleksa u izgradnji Beograd na vodi. Pružena nam je mogućnost da jedan deo šetališta, ispred tržnog centra Galerija, opremimo urbanim mobilijarom specijalno napravljenim po zahtevu investitora. Izradili smo klupe, stolove, stolice i ležaljke koji upotpunjuju prostor ispred objekta, a koji…\nNovosti, Uređenje dvorišta - savetiBy Vladimir Jovanic 05/03/2013\nIzbor baštenskog nameštaja može biti veoma težak zadatak. Ponekad je više vremena potrebno za planiranje i odabir nameštaja za baštu nego što je to slučaj kod izbora unutrašnjeg nameštaja. Baštenske garniture su za razliku od nameštaja za zatvoren prostor izložene teškim uslovima na otvorenom kao što su kiša, sunce, brze promene temperature ili insekti. Istraživanje…\nBaštenske garniture od sada i na Google+\nNovostiBy Vladimir Jovanic 12/11/2011\nOd sada novosti sa sajta Baštenske Garniture možete pratiti i na Google+ servisu. Dodajte +1 našoj stranici i prvi saznajte informacije o novim proizvodima. Dajte nam predloge za dizajn baštenskih garnitura a mi ćemo Vaše želje i potrebe pretvoriti u konkretan proizvod pravljen po Vašoj meri.